
	诇讬拽讟 讜谞转谉 讘讬讚 讛''讝 讙讝诇 讙诪讜专. 谞专讗讛 讚讗爪讟专讬讱 诇讗砖诪讜注讬谞谉 讘转诇砖谉 讘讬讚讜 讜诪驻讬诇谉 讗注''驻 砖诇讗 谞转注讻讘讜 讘讬讚讜 讜诇讗 讗讞讝 讘讛谉 讗诇讗 诇讛驻讬诇诐: 砖讚讬 讗讜驻讬讬 诪讚拽诇讗. 驻讬专砖 讘拽讜谞讟专住 讗讜驻讬讬 诪拽诇讜转 讜拽砖讛 讚专讘 讻讛谞讗 讛讬讻讬 讛讜讛 诪谞拽讬讟 讜讗讻讬诇 讜诪讬 诇讗. 讛讜讛 讞讬讬砖 诇讚专讻讬 砖诇讜诐 讜谞专讗讛 讻专讘讬谞讜 讞谞谞讗诇 砖驻讬专砖 讗讜驻讬讬 讞专讬讜转 砖诇 讚拽诇 讛讜讛 砖讚讬 诪谉 讛讚拽诇 讜谞转专讬 转诪专讬 讜专讘 讻讛谞讗 讛讬讛 住讘讜专 砖诇讗 讛讬讛 讞讜砖砖 诪谉 讛驻讬专讜转 讗诇讗 诪谉 讛讞专讬讜转 讜讗诪专 诇讜 讗谞讗 讘讬讚讗讬 砖讚讬转讬谞讛讜 讜讙讝诇 谞诪讬 讗讬讻讗: 诪砖讗诇转 讗砖讛 诇讞讘专转讛 讻讜'. 讘住讬驻讗 诪驻专砖. 讚拽转谞讬 诪转谞讬' 诪驻谞讬 讚专讻讬 砖诇讜诐 讜拽砖讛 诇专''转 讜转讬驻讜拽 诇讬讛 讚讛讜讛 砖专讬 诪砖讜诐 讚讗讬讻讗 诇诪讬转诇讬 讘转讘讜讗讛 砖诇 讛讬转专 讻讚讗砖讻讞谉 讘诪住讻转 砖讘讬注讬转 讘驻''讛 (诪''讞) 讘''砖 讗讜诪专讬诐 诇讗 讬诪讻讜专 诇讜 驻专讛 讛讞讜专砖转 讘砖讘讬注讬转 讜讘''讛 诪转讬专讬谉 诪驻谞讬 砖讬讻讜诇 诇砖讜讞讟讛 注讜讚 转谞谉 讛转诐 (讙讝''砖 诪''讜) 讗诇讜 讻诇讬诐 砖讗讬谉 讛讗讜诪谉 专砖讗讬 诇诪讜讻专诐 讘砖讘讬注讬转 诪讞专讬砖讛 讜讻诇讬 讛注讜诇 讻讜' 讝讛 讛讻诇诇 讻诇 砖诪诇讗讻转讜 诪讬讜讞讚转 诇注讘讬专讛 讗住讜专 诇讗讬住讜专 讜诇讛讬转专 诪讜转专 讜诇讬讻讗 诇诪讬诪专 讚讛转诐 谞诪讬 诇讗 砖专讬 讗诇讗 诪驻谞讬 讚专讻讬 砖诇讜诐 讚讘诪讻专 诇讗 砖讬讬讱 讚专讻讬 砖诇讜诐 讜注讜讚 讚拽讗 讚讬讬拽 讘驻''拽 讚诪住讻转 注''讝 (讚祝 讟讜:) 诪讬谞讛 诪讘讬转 讛诇诇 讚砖专讬 诇诪讻讜专 驻专讛 诇注讜讘讚 讻讜讻讘讬诐 讚讗讬诪专 诇砖讞讬讟讛 讝讘谞讛 讜讗驻讬诇讜 砖讬讬讱 讚专讻讬 砖诇讜诐 讘诪讜讻专 诇讬砖专讗诇 诪砖讜诐 讚谞专讗讛 讻讞讜砖讚讜 讻砖讗讬谞讜 专讜爪讛 诇诪讻讜专 诇讜 讘诪讜讻专 诇注讜讘讚 讻讜讻讘讬诐 诇讗 砖讬讬讱 讻诇诇 讚专讻讬 砖诇讜诐 讜注讜讚 讚注诇 讻专讞讱 讛转诐 诇讗讜 诪砖讜诐 讚专讻讬 砖诇讜诐 讛讜讗 诪讚诇讗 转谞讬 诇讛讜 讛讻讗 讜讗讜诪专 专''转 讚讛讻讗 讘讬讚讜注 砖讗讬谉 诇讛 讗诇讗 驻讬专讜转 砖讘讬注讬转 讛诇讻讱 讗讬 诇讗讜 诪砖讜诐 讚专讻讬 砖诇讜诐 讛讜讛 讗住讜专 讜讘诪讻专 讚诇讗 砖讬讬讱 讚专讻讬 砖诇讜诐 讗住讜专 讛讬讻讗 讚诇讬讻讗 诇诪讬转诇讬 讜讻谉 诪砖诪注 讘讬专讜砖诇诪讬 讚拽讗诪专 讗谞讬 讗讜诪专 谞驻讛 诇住驻讜专 讘讛 诪注讜' 讻讘专讛 诇讻讘专 讘讜 讞讜诇 专讬讞讬诐 诇讟讞讜谉 讘讜 住诪谞讬谉 转谞讜专 诇讟诪讜谉 讘讜 讗讜谞讬谉 砖诇 驻砖转谉 诪砖诪注 讚诪讬讬专讬 讚讗讬谉 诇讜 转讘讜讗讛 砖诇 讛讬转专 诇诪讬转诇讬 讘讛 讜讛讛讬讗 讚讬专讜砖诇诪讬 诇讗 讛讜讛 转诇讬讬讛 讙诪讜专讛 讻驻专讛 诇砖讞讬讟讛 讚讗''讻 讘诇讗 讚专讻讬 砖诇讜诐 谞诪讬 讛讜讛 砖专讬 讻诪讜 讘诪讜讻专 讜讗''转 诇驻讬专讜砖 专''转 诪讗讬 驻专讬讱 讘讙诪' 诪''砖 专讬砖讗 讜诪''砖 住讬驻讗 讻讬讜谉 讚讘讜讚讗讬 讘驻讬专讜转 砖讘讬注讬转 讗讬讬专讬 讜讬''诇 讚拽住讘专 讛砖''住 讚讗讞诪讜专 专讘谞谉 讘转讘讜讗转 讛讞砖讜讚讬诐 讻讗讬诇讜 讛讜讗 讘讜讚讗讬 讟讘诇 讚讗讜拽诪讬讛 讗讞讝拽讛: 专讬讞讬诐 讜转谞讜专. 讜讘讗砖转 注诐 讛讗专抓 诇讗 转谞讗 转谞讜专 讜专讬讞讬诐 诪砖讜诐 讚转谞讗 谞驻讛 讜讻讘专讛 讜讛讜讗 讛讚讬谉 专讬讞讬诐 讜转谞讜专 讚讬讙讬讚 注诇讬讜 专讬注讜 讗''谞 诪砖讜诐 讚转谞讜专 讗讬谉 讚专讱 诇讛砖讗讬诇讜 讚诪讬讟诪讗 讜讟注讜谉 砖讘讬专讛 讜讗讬讬讚讬 讚诇讗 转谞讗 转谞讜专 诇讗 转谞讗 专讬讞讬诐 讗讘诇 讘讞砖讜讚讛 讗砖讘讬注讬转 诇讗 诪讟诪讗 讚诇讗 讞砖讜讚讛 讗讟讜诪讗讛 讜诪讬讛讜 拽砖讛 讚讘驻专拽 注讚 讻诪讛 (讘讻讜专讜转 讚祝 诇.) 转谞谉 讛讞砖讜讚 注诇 讝讛 讜注诇 讝讛 驻讬专讜砖 讗砖讘讬注讬转 讜讗诪注砖专讜转 讞砖讜讚 注诇 讛讟讛专讜转 讜砖诪讗 讛转诐 讘讟讜诪讗转 驻讬专讜转 讗讘诇 讗讟讜诪讗转 讛讙讜祝 诇讗 讞砖讜讚: 专讘讗 讗诪专 讘注''讛 讻讜'. 讗讘讬讬 诪讬拽诇 讟驻讬 诇住讬讬注 讘诪注砖专 诪讘讟讜诪讗讛 讜讟讛专讛 讚专讘谞谉 讻讚诪讜讻讞 讘住诪讜讱 讜专讘讗 讗讬驻讻讗 讜专讘讗 谞诪讬 讗讬转 诇讬讛 专讜讘 注诐 讛讗专抓 诪注砖专讬谉 讛谉 讜讛拽讬诇讜 讘讚诪讗讬 讘驻专拽 讗注''驻 (讻转讜讘讜转 讚祝 谞讜:) 讜讘驻专拽 讘诪讛 诪讚诇讬拽讬谉 (砖讘转 讚祝 讻讙.) 讗讘诇 住讘专 讛讻讗 讗注''讙 讚专讜讘 注诪讬 讛讗专抓 诪注砖专讬谉 讛谉 诪''诪 讗讬住讜专 讚诪讗讬 讗讬讻讗 讜讗住讜专 诇住讬讬注诐 讜讗讘讬讬 讘驻''拽 讚砖讘转 (讚祝 讬讙.) 讙讘讬 诇讗 讬讗讻诇 讝讘 驻专讜砖 注诐 讝讘 注''讛 讞讬讬砖 讟驻讬 砖诪讗 讬讗讻讬诇谞讜 讚讘专讬诐 砖讗讬谞谉 诪转讜拽谞讬诐 讗注''讙 讚专讜讘 诪注砖专讬谉 讜专讘讗 诇讗 讞讬讬砖: 讗讬讝讛讜 注''讛 讻诇 砖讗讬谞讜 讗讜讻诇 讻讜'. 讘注''讝 讘转讜住驻转讗 (驻''讙) 诪讬转谞讬讗 诇注谞讬谉 砖谞讜转谞讬诐 诇注''讛 讘谞讜转 讞讘讬专讬诐 讙讚讜诇讜转 讜驻讜住拽讬谉 注诪讜 砖诇讗 转注砖讛 注诇 讙讘讬讜 讟讛专讜转 讜专砖讘''讙 讗讜诪专 讗讬谞讜 爪专讬讱 诇驻住讜拽 讜拽转谞讬 讘转专讬讛 讗讬讝讛讜 注''讛 讻诇 砖讗讬谞讜 讗讜讻诇 讞讜诇讬讜 讘讟讛专讛 讚讘专讬 专''诪 讚讻讬讜谉 讚诪注砖专 讗讬谉 诇讛讞诪讬专 注诇讬讜 砖诇讗 诇讛砖讬讗讜 讘转 讞讘专 讜讞讻诪讬诐 砖专讜 讗驻讬诇讜 讗讬谞讜 诪注砖专 讜转谞讛讜讙 转讞转讬讜 讚讘专讬 讞讘专讜转 讜讗诐 转讗诪专 讘驻专拽 讛讬讛 谞讜讟诇 (住讜讟讛 讚祝 讻讘.) 拽讗诪专 专''诪 讗讬讝讛讜 注''讛 讻诇 砖讗讬谞讜 拽讜专讗 拽''砖 注专讘讬转 讜砖讞专讬转 讘讘专讻讜转讬讛 讜讞讻''讗 讻诇 砖讗讬谞讜 诪谞讬讞 转驻讬诇讬谉 讘谉 注讝讗讬 讗讜诪专 讻诇 砖讗讬谉 诇讜 爪讬爪讬转 讜谞专讗讛 讚讛转诐 讗转讬 诇驻专讜砖讬 讗讬讝讛讜 注''讛 砖讗讬谉 诪讝诪谞讬谉 注诇讬讜 讻讚讗诪专讬谞谉 讘驻专拽 砖诇砖讛 砖讗讻诇讜 (讘专讻讜转 讚祝 诪讝:) 讜砖讗讬谉 诪讻专讬讝讬谉 注诇 讗讘讚转讜 讻讚讗诪专讬谞谉 讘驻' 讗诇讜 注讜讘专讬谉 (驻住讞讬诐 讚祝 诪讟:): 专讬砖讗 讟讜诪讗转 讞讜诇讬谉 讜住讬驻讗 讟讜诪讗转 讞诇讛. 讜讗诐 转讗诪专 诪砖讜诐 讞诇讛 诇讬转住专讜 诪砖注转 讘专讬专讛 讟讞讬谞讛 讜讛专拽讚讛 讻讚讗砖讻讞谉 讘注讘讜讚讛 讝专讛 驻专拽 专' 讬砖诪注讗诇 (讚祝 谞讜.) 讚讗讬谉 讘讜爪专讬诐 注诐 讬砖专讗诇 讛注讜砖讛 驻讬专讜转讬讜 讘讟讜诪讗讛 讗注''讙 讚砖专讬 讛转诐 注诐 注讜讘讚 讻讜讻讘讬诐 注诐 讬砖专讗诇 讗住讜专 诪砖讜诐 讚讟讘诇讗 诇转专讜诪讛 讗注''讙 讚注讚 砖讬专讚 诇讘讜专 讗讜 讬拽驻讛 诇讗 谞讙诪专讛





专诪讘"谉

讛讗 讚诪诇拽讟 专讘 讻讛谞讗 讜讗讻讬诇 转诪专讬 讚诪谞转专 讛讛讜讗 讙讘专讗, 讜诇讗 讛讬讛 讞讜砖砖 诪驻谞讬 讚专讻讬 砖诇讜诐 诪砖诪注 住讘讜专 讛讬讛 砖讛讜讗 讻讜转讬 讜讗讬谉 讘讜 诪砖讜诐 讚专讻讬 砖诇讜诐 砖诇讗 讙讝专讜 讗诇讗 讘讙讝诇讜 诪诪砖 讗讜 砖讛讬讛 住讘讜专 砖讗讬谞讜 专讜讗讛 讜讗诇讜 专讜讗讛 讗讜转讜 讛讬讛 讗讜诪专 讚诇讬砖拽讜诇 讚诪讬 讻诪注砖讛 讚专讘 讗砖讬 讚讘驻' 讛讙讜讝诇 讜讗讜转讜 讛讗讬砖 住讘专 砖诪讗 讗讬谞讜 讞讜砖砖 诇讚专讻讬 砖诇讜诐 讜讗"诇 讙讝诇 讙诪讜专 讛讜讗 讜砖讘讞讬讛 诇专讘 讬讗砖讬' 讚讗讞讻诪讬谞讛讜 诇讻诇 讘谞讬 讗转专讬讛. 



	[诪转讜讛"讗:] 诪讘拽专讬谉 讞讜诇讬 讗专诪讬诐 注诐 讞讜诇讬 讬砖专讗诇 诪驻谞讬 讚专讻讬 砖诇讜诐. 讜拽讜讘专讬谉 诪转讬 讗专诪讬诐 注诐 诪转讬 讬砖专讗诇 诪驻谞讬 讚专讻讬 砖诇讜诐. 讜驻专砖"讬 讝"诇 诇讗 砖讬拽讘专讜 讘拽讘讜专转 讬砖专讗诇. 讗诇讗 砖拽讜讘专讬谉 拽讜转谉 讻砖拽讜讘专讬谉 诪转讬 讬砖专讗诇 讗诐 诪爪讗诐 讛专讜讙讬诐 注诐 讬砖专讗诇 诪驻谞讬 讚专讻讬 砖诇讜诐 讜讘讜讚讗讬 拽"讜 讛讚讘专 砖讗驻讬诇讜 专砖注讬诐 讜讞讬讬讘讬 诪讬转讜转 讘"讚. 讗讬谉 拽讜讘专讬谉 讘拽讘讜专转 砖讗专 讬砖专讗诇. 讻"砖 讗专诪讬诐 讜注讜讘讚讬 注"讗 砖诇讗 讬转讬讞讚讜 注诐 讬砖专讗诇 讘拽讘讜专讛.
讜诪讚讗诪专讬谞谉 诪讘拽专讬谉 讞讜诇讬 讗专诪讬诐 注诐 讞讜诇讬 讬砖专讗诇 讜讘讬拽讜专 讞讜诇讬诐 讬砖 讘讜 专驻讜讗讛 讙讚讜诇讛 诇讞讜诇讛. 讻讚讗诪专讬谞谉 诇注讬诇. 砖"诪 诪专驻讗讬谉 讞讜诇讬 讗专诪讬诐 注诐 讬砖专讗诇 诪驻谞讬 讚专讻讬 砖诇讜诐. 讜讗注"讙 讚讛转诐 (注"讝 讚讻"讜 注"讗) 讗诪专讬谞谉 讛讗专诪讬诐 讜专讜注讬 讘讛诪讛 讚拽讛 诇讗 诪注诇讬谉 讜诇讗 诪讜专讬讚讬谉 讜讗转诪专 讛转诐 住讘专 专讘 讬讜住祝 诇诪讬诪专 讗住讜拽讬 讘砖讻专 砖专讬 诪砖讜诐 讗讬讘讛. 讗"诇 讗讘讬讬 讬讻讜诇 诇诪讬诪专 拽讗讬 讘专讬 讗讗讬讙专讗. 讗讬 谞诪讬 讝讬诪谞讗 谞拽讬讟讗 诇讬' 讘讬 讚讜讗专. 讛转诐 讻讚诪爪讬 谞拽讬讟 诇讛 注讬诇讛. 讗讘诇 讘注诇诪讗 讜讚讗讬 砖专讬. 讜讗讘讬讬 诇诪转诇讬 讘注讬诇讛 讻诇 讚讛讜讗 讗诪专 讗讘诇 讛讬讻讗 讚讗讬讻讗 讜讚讗讬 讗讬讘讛 诪讜转专. 讚讛讗 转谞谉 (砖诐 注"讗) 讬讛讜讚讬转 诪讬诇讚转 讗转 讛讗专诪讗讬转 讘砖讻专 讗讘诇 诇讗 讘讞谞诐. 讜讗讬谉 诇讱 讛爪诇转 谞驻砖讜转 讬讜转专 诪谉 讛诪讬诇讚转 诇讜诇讚 讜诇讬讜诇讚转 注爪诪讛 讜讗驻讬诇讜 讛讻讬 诪讜转专. 
讜讘讞谞诐 讗住讜专 讚诇讬讻讗 讗讬讘讛. 讚诇讗 诪讞讬讬讘讗 诇讛讜 诇诪讟专讞 讘讞谞诐. 讛讗 讘砖讻专 讚讗讬讻讗 讗讬讘讛 讻讬讜谉 讚诪讬诇讚转 讛讬讛 诪讜转专 讜讗注"驻 砖诪讬诇讚转 讘谉 诇注"讗 讘专驻讜讗讜转 谞诪讬 讻讱 讚讬谞讜 砖诇 专讜驻讗. 讘讞谞诐 讗住讜专 讜讘砖讻专 诪讜转专. 讜讻谉 讻转讘 专"砖 砖诐. 讘驻专拽 讗讬谉 诪注诪讬讚讬谉 讚讗住讜专 诇专驻讗讜转 讗专诪讬 讘讞谞诐. 讜讛诇讻讱 讻讬讜谉 讚讛转讬专讗 诪砖讜诐 讗讬讘讛 讛讬讗 讘讬谉 讘砖讻专 讘讬谉 讘讞谞诐 谞拽讬讟 注讬诇讛 讻诇 讛讬讻讗 讚诪爪讬. 讜讻讚 诇讬讻讗 注讬诇讛 讻讙讜谉 专讜驻讗 砖讛讜讗 诪专驻讗 讞讜诇讬 讬砖专讗诇 讜讗专诪讬 讛诪讻讬专讜 讚讗讬讻讗 讗讬讘讛 讙讚讜诇讛. 诪专驻讗 讜讚讗讬 讞讜诇讬 讗专诪讬诐 注诐 讞讜诇讬 讬砖专讗诇 讘讬谉 讘讞谞诐 讘讬谉 讘砖讻专 诪驻谞讬 讚专讻讬 砖诇讜诐. 转讚注 讚拽转谞讬 住讬驻讗. 诪驻专谞住讬谉 注谞讬讬 讗专诪讬诐 注诐 注谞讬讬 讬砖专讗诇. 讜驻专谞住讛 诇讛讞讬讜转讜 讛讬讗. 讗诇诪讗 诪讞讬讬谉 讗讜转谉 讜诪爪讬诇讬谉 讗讜转谉 诪驻谞讬 讚专讻讬 砖诇讜诐. 讜讘驻专拽 诪讬 砖讗讞讝讜 (讙讬讟讬谉 讚"注 注"讗) 讗讬转诪专 专讘 砖讬诪讬 讘专 讗砖讬 注讘讚 诇讬' 诇讛讛讜讗 讗专诪讬 诇讚讘专 讗讞专 讜讗讬转住讬. 讘转讜住驻转讗 讛转诐 转谞讬讗 注讬专 砖讬砖 讘讛 讬砖专讗诇 讜讗专诪讬诐. 讛诪驻专谞住讬谉 讙讜讘讬诐 诪讬砖专讗诇 讜诪讗专诪讬诐 诪驻谞讬 讚专讻讬 砖诇讜诐. 讜拽讜讘专讬谉 诪转讬 讗专诪讬诐 诪驻谞讬 讚专讻讬 砖诇讜诐.



 诪转谞讬转讬谉: 诪砖讗诇转 讗砖讛 诇讞讘专转讛 讛讞砖讜讚讛 注诇 讛砖讘讬注讬转 谞驻讛 讜讻讘专讛 讜讻讜'. 诪驻讜专砖 讘讬专讜砖诇诪讬 讘驻' 讝讛 (讛"讬) 讜讘驻"讚 讘诪住' 砖讘讬注讬转, 专' 讝注讬专讗 讘注讬 拽讜诪讬 专' 诪讜谞讗 诪转谞讬' 讘住转诐 讛讗 讘诪驻专砖 诇讗 讗"诇 讜住转诪讜 诇讗讜 讻驻讬专讜砖讜 讛讜讗 讗谞讬 讗讜诪专 谞驻讛 诇住驻讜专 讘讛 诪注讜转 讻讘专讛 诇讻讘讜专 讘讛 讞讜诇 专讞讬讬诐 诇讟讞讜谉 讘讛 住诪谞讬诐 转谞讜专 诇讟诪讜谉 讘讛诐 讗讜谞讬谉 砖诇 驻砖转谉 讜诇驻讬 讝讛 诇"拽 讛讗 讚转谞讬' 讘驻"拽 讚注"讗 诇讗 讬诪讻讜专 诇讜 驻专讛 讞讜专砖转 讜讘"讛 诪转讬专讬谉 诪驻谞讬 砖讬讻讜诇 诇讜诪专 诇讜 诇砖讞讬讟讛 诪讻专转讬讜 诇讱 讗诇诪讗 讗讬 诇讬讻讗 诇诪讬转诇讬 讗住讜专.
讜讗"转 讗"讻 诇诪讛 砖谞讬谞讜 讜讻讜诇谉 诇讗 讗诪专讜 讗诇讗 诪砖讜诐 讚专讻讬 砖诇讜诐 讜讛讗 讗祝 讘诪讻讬专讛 诪讜转专 讘讻诇 诪拽讜诐 砖讬砖 诇转诇讜转 讗"诇 诪砖讜诐 砖讗诇诪诇讗 诪驻谞讬 讚专讻讬 砖诇讜诐 诇讗 讛讬讛 诇讜 诇讛讻谞讬住 注爪诪讜 诇讘讬转 讛住驻拽 讜诇讛砖讗讬诇 诇讜 砖讗讬谞讜 谞讛谞讛 讘讻讱 讻诇讜诐 讗讘诇 讘诪讻讬专讛 诇爪讜专讱 注爪诪讜 讛转讬专讜 讜讛讬讬谞讜 讚拽转谞讬 住讬驻讗 讗砖转 讞讘专 诪砖讗诇转 诇讗砖转 注"讛 谞驻讛 讜讻讘专讛 讜诇讗 拽转谞讬 专讞讬讬诐 讜转谞讜专 诪砖讜诐 讚专讬砖讗 拽诪"诇 诪砖讜诐 讚讗讬讻讗 诇诪讬转诇讬 讘住诪谞讬谉 讜讗讜谞讬谉 讗讘诇 住讬驻讗 诇讗 讗讬爪讟专讬讱. 



讙诪专讗 专讘讗 讗诪专 讘注诐 讛讗专抓 讚专' 诪讗讬专. 驻讬专砖"讬 讝"诇 诇注讜诇诐 讘诪讞爪讛 注诇 诪讞爪讛 诪住驻拽讬谞谉 诇讛讜 讜讗住讜专 诇住讬讬注谉 讛讜讗讬诇 讜讗住讜专讛 讚讗讬住讜专讗 讚讗讜专讬讬转讗 讛讜讗 讜诇讗 讛讬讗 讚讻"注 诪讜讚讜 讚专讜讘 注"讛 诪注砖专讬谉 讛谉 讜讛讻讗 诪转专抓 专讘讗 讙讜驻讬讛 讘驻' 讗注"驻 讘讚诪讗讬 讛拽诇讜 讜讗讬谞讜 诪砖讜诐 讚专讜' 注"讛 诪注砖专讬谉 讛谉 讗诇讗 讘讟注诪讗 驻诇讬讙讬 讚专讘讗 住讘专 讗祝 注"讙 讚专讜讘 注"讛 诪注砖专讬谉 讛谉 讘砖诇 转讜专讛 讞讜砖砖讬谉 诇诪讬注讜讟 诪讗讞专 砖讙讝专讜 注诇讬讛谉 讜讗讬讜 诇讬讛 讛谞讗讛 讘住讬讜注谉 讗诇讗 讛讻讗 讘注诐 讛讗专抓 讚专"诪.





专砖讘"讗

 讗诐 谞讟诇 讜谞转谉 讘讬讚 讛专讬 讝讛 讙讝诇 讙诪讜专. 讜诇讗 谞讟诇 讜谞转谉 讘讬讚 讘诪转讻讜讜谉 诇转转 讘讛谉 拽讗诪专 讚讗诐 讻谉 诪讗讬 诇诪讬诪专讗, 讗诇讗 讘诪诇拽讟讜 讘讬讚 讻讚专讘讛 拽讗诪专 讜讗祝 注诇 驻讬 讻谉 讝讻讛 讜讬砖 讘讛 诪砖讜诐 讙讝诇 讙诪讜专 讜讛讻讬 讗讬转讗 讘讙诪专讗 讘讘谉 诪注专讘讗 讛讚讛 讚转讬诪专 讘讛谉 讘专讘讬诐 讗讘诇 讘诇讬拽讟 讘讬讚 讝讻转讛 诇讜 讬讚讜.



专讘 讻讛谞讗 讛讜讛 讗讝讬诇 诇讛讜爪诇 讞讝讬讬讛 诇讛讛讜讗 讙讘专讗 讚讛讜讛 砖讚讬 讙讜驻讬 讜拽讗 谞转专谉 讜谞转驻诇讜 转诪专讬 讗讝诇 拽讗 诪谞拽讬讟. 讜讗祝 注诇 讘 讚讗讬转 讘讛讜 诪砖讜诐 讚专讻讬 砖诇诐 讗讬讻讗 诇诪讬诪专 讚住讘讜专 讛讜讗 砖讛讜讗 谞讻专讬 讜讻讬讜谉 讚诇讬转 讘讛讜 讙讝诇 讙诪讜专 讗驻讬诇讜 讘讬砖专讗诇 讘谞讻专讬 谞诪讬 诇讬转 讘讬讛 诪砖讜诐 讞诇讜诇 讛砖诐. 讜诪驻谞讬 讚专讻讬 砖诇讜诐 讘谞讻专讬 谞诪讬 诇讬讻讗 讘讻讬 讛讗讬 讙讜谞讗,讜讝讛 砖讛砖讬讘讜 讞讬讬 讚诪专 讘讬讚讬 砖讚讬转讬谞讛讜, 讛讬讛 住讘讜专 讚专讘 讻讛谞讗 诇讗 讞砖 诪砖讜诐 讚专讻讬 砖诇讜诐 讜讗诪专 诇讜 讚讚讝讻讬讛 讙诪讜专讛 讬砖 诇讜 讘讛谉.



 讛讗 讚转谞讬讗 讜拽讜讘专讬谉 诪转讬 谞讻专讬诐 注诐 诪转讬 讬砖专讗诇. 驻讬专砖 专砖"讬 讝"诇 诇讗 讘拽讘专讬 讬砖专讗诇 讗诇讗 诪转注住拽讬谉 讘讛谉 讗诐 诪爪讗讜诐 讛专讜讙讬诐 注诐 讬砖专讗诇, 谞专讗讛 诪转讜讱 驻讬专讜砖讜 讚讚讜拽讗 拽讗诪专 注诐 诪转讬 讬砖专讗诇 讻诇讜诪专 讘注讜讚谞讜 诪转注住拽 讘砖讗专 诪转讬诐 讬砖专讗诇讬诐 讚讗讝 讛讜讛 诇讬讛 讗讬讘讛 讗诐 诪转注住拽 讘讗诇讜 讜诪谞讬讞 讗转 讗诇讜, 讗讘诇 讗诐 爪讗谉 讘驻谞讬 注爪诪谉 诇讗 讚谞拽讬讟 诇讬讛 注讬诇讗 诇讗 诪讝讚讛诪谞讗 讜讻讛谞讬 讚讗诪专讬谞谉 讘注讘讜讚讛 讝专讛, 讜诇讗 诪讬讞讜讜专 讚讛讗讬 注诐 诪转讬 讬砖专讗诇 讚拽转谞讬 讻砖诐 砖诪转注住拽 拽讗诪专 讜讻谉 诪驻专谞住讬谉 注谞讬讬 谞讻专讬诐 注诐 注谞讬讬 讬砖专讗诇 讜讻谉 讻讜诇诐 讜讻谉 诪驻讜专住诐 讘讬专讜砖诇诪讬 讻讗谉 讚讙专住讬谞谉 讛转诐 转谞讬 注讬专 砖讬砖 讘讛 谞讻专讬诐 诪讬砖专讗诇 诪注诪讬讚讬谉 讙讘讗讬 谞讻专讬诐 讜讙讘讗讬 讬砖专讗诇 讜讙讜讘讬谉 诪砖诇 谞讻专讬诐 讜诪讜砖诇 讬砖专讗诇 讜诪驻专谞住讬谉 注谞讬讬 谞讻专讬诐 讜注谞讬讬 讬砖专讗诇 讜诪讘拽专讬谉 讞讜诇讬 谞讻专讬诐 讜讞讜诇讬 讬砖专讗诇 讜拽讜讘专讬谉 诪转讬 谞讻专讬诐 讜诪转讬 讬砖专讗诇 讜诪谞讞诪讬谉 讗讘诇讬 谞讻专讬诐 讜讗讘诇讬 讬砖专讗诇 讜诪讻谞讬住讬谉 讚诇讬 谞讻专讬诐 讜讚诇讬 讬砖专讗诇 诪驻谞讬 讚专讻讬 砖诇讜诐, 讜诪驻专砖 注讜讚 讘转讜住驻转讗 砖讗讬谉 诪讝讻讬专 讘讻讜诇谉 讬砖专讗诇 讻诇诇 讗诇讗 诪住驻讬讚讬谉 诪转讬 谞讻专讬诐 诪驻谞讬 讚专讻讬 砖诇讜诐 讜诪谞讞诪讬谉 讗讘诇讬 谞讻专讬诐 诪驻谞讬 讚专讻讬 砖诇讜诐.



 诪转谞讬': 诪砖讗诇转 讗砖讛 诇讞讘专转讛 讛讞砖讜讚讛 注诇 讛砖讘讬注讬转 谞驻讛 讜讻讘专讛 讜讻讜'. 拽砖讬讗 诇谉 讚讛讗 转谞讬讗 驻专拽讗 拽诪讗 讚注讘讜讚讛 讝专讛 [讟讜讜, 讗] 诇讗 讬诪讻讜专 诇讜 驻专讛 讛讞讜专砖转 讘砖讘讬注讬转 讜讘讬转 讛诇诇 诪转讬专讬谉 诪驻谞讬 砖讬讻讜诇 诇讜诪专 诇讜 诇砖讞讬讟讛 诪讻专转讬讜 诇讱 讚讗诇诪讗 讗讬 诇讬讻讗 诇诪讬转诇讬 讗住讜专. 讜讬砖 诇讜诪专 讚讛讻讗 谞诪讬 讗讬讻讗 诇诪讬转诇讬. 讜讛讻讬 讙专住讬谞谉 讘讬专讜砖诇诪讬: 专讘讬 讝注讬专讗 讘注讬拽讜诪讬 专讘讬 诪讜谞讗 诪转谞讬转讗 讻住转诐 讛讗 讘诪驻专砖 诇讗 讗诪专 诇讬讛 讜住转诪讜 诇讗讜 讻驻讬专讜砖讜 讛讜讗. 讗谞讬 讗讜诪专 谞驻讛 诇诪驻讝专 讘讛 诪注讜转 讻讘专讛 诇诪讻讘讛 讘讛 讞讜诇 专讬讞讬诐 诇讟讞讜谉 讘讛 住诪谞讬谉 转谞讜专 诇讟诪讗 讘讜 讗讜谞讬谉 砖诇 驻砖转谉. 讜讗诐 转讗诪专 讗诐 讻谉 讗诪讗讬 拽转谞讬 讛讻讗 讜讻讜诇谉 诇讗 讗诪专讜 讗诇讗 诪驻谞讬 讚专讻讬 砖诇讜诐 讜讛讗 讗诪专讬谞谉 讛转诐 讚讗祝 讘诪讻讬专讛 讚诇讬讻讗 诪驻谞讬 讚专讻讬 砖诇讜诐 讻讬 讗讬讻讗 诇诪讬转诇讬 诪讜转专, 讬砖 诇讜诪专 讚讛讻讗 讻讬讜谉 讚诇讬转 讛谞讗讛 诪讬谞讬讛 诇讗 诪砖讜诐 讚专讻讬 砖诇讜诐 讗祝 注诇 讙讘 讚讛讜讛 诇讬讛 诇诪讬转诇讬 诇讗 讛讜讛 诇讬讛 诇注讬讜诇讬 谞驻砖讬讛 讘住驻讬拽讗 讜转专转讬 讘注讬谞谉, 讗讘诇 讛转诐 讘诪讻讬专讛 讻讬讜谉 讚讗讬讻讗 诇诪讬转诇讬 讛转讬专讜 诇讜 诇爪讜专讱 注爪诪讜 讜讛讬讬谞讜 讚诇讗 拽转谞讬 讘住讬驻讗 讗诇讗 讗砖转 讞讘专 诪砖讗诇转 诇讗砖转 注诐 讛讗专抓 谞驻讛 讜讻讘专讛 讜诇讗 拽转谞讬 专讬讞讬诐 讜转谞讜专 诪砖讜诐 讚专讬砖讗 诇讗 讗讬爪讟专讬讱 讗诇讗 诇讗砖诪讜注讬谞谉 讚讘专讬讞讬诐 讜转谞讜专 讗讬讻讗 诇诪讬转诇讬 讘讟讞讬谞转 住诪谞讬谉 讜讘讟诪讬谞转 讗讜谞讬谉 砖诇 驻砖转谉 讗讘诇 讘住讬驻讗 诇讗 讗讬爪讟专讬讱.



讗讘诇 诇讗 转讘讜专 讜诇讗 转讟讞讜谉 注诪讛. 讚讗住讜专 诇住讬讬注 讬讚讬 注讜讘专讬 注讘讬专讛 讜讚讜拽讗 讘讞砖讜讚讛 诪诪砖 讗讘诇 住转诐 注诪讬 讛讗专抓 讗讬谞谉 讞砖讜讚讬谉 注诇 讛砖讘讬注讬转 讚讞诪讬专讗 诇讛诐 讟驻讬, 讜讛讬讬谞讜 讚拽转谞讬 住讬驻讗 讗砖转 讞讘专 诪砖讗诇转 诇讗砖转 注诐 讛讗专抓 讜讟讜讞谞转 讜讘讜专专转 注诪讛, 讜讗驻讬诇讜 诇讗讘讬讬 讚诪讜拽讬 诇讛 讘注诐 讛讗专抓 讚专讘谞谉, 讜讛讬讬谞讜 谞诪讬 讚转谞讬讗 讛谞讜转谉 诇讞诪讜转讜 诪注砖专 讗转 砖讛讜讗 谞讜转谉 诇讛 讜讗转 砖讛讜讗 谞讜讟诇 诪诪谞讛 讜讻谉 谞诪讬 讘驻讜讚拽讬转  讜讗讬诇讜 诇砖讘讬注讬转 诇讗 讞讬讬砖讬谞谉, 讜讙专住讬谞 谉 讛讻讗 讘讬专讜砖诇诪讬: 专讘讬 驻谞讞住 讘注讬 讘诪讛 拽谞住讜 讘诪拽讜诐 砖讝讜专注讬谉 讜讗讜讻诇讬谉 讗讜 讘诪拽讜诐 砖讝讜专注讬谉 讗讜谞讬谉 讗讜讻诇讬谉 诪讛谞驻拽 诪讘讬谞讬讛讜谉 专讗讜 讗讜转讜 诇讜拽讞 诪谉 讛住讬讚拽讬 讗讬谉 转讬诪专 讘诪拽讜诐 砖讝讜专注讬谉 讜讗讜讻诇讬谉 专讗讜 讗讜转讜 诇讜拽讞 诪谉 讛住讬讚拽讬 讗住讜专 讜讗讬谉 转讬诪专 讘诪拽讜诐 砖讝讜专注讬谉 讗讜谞谉 讗讜讻诇讬谉 专讗讜 讗讜转讜 诇讜拽讞 诪谉 讛住讬讚拽讬 诪讜转专, 讗诇诪讗 讘讞砖讜讚 诪诪砖 拽讗诪专讬谞谉 讜讗驻讬诇讜 讘讞砖讜讚讛 诪诪砖 诇讗 讗诪专讬谞谉 讗诇讗 讘砖谞讬诐 讛拽专讜讘讜转 诇砖讘讬注讬转 讗讘诇 诇讗讞专 砖转讬诐 讜砖诇砖 诇讗讞专 讛砖讘讬注讬转 诇讗 讞讬讬砖讬谞谉, 讜讻讘专 讻转讘转讬讛 讘讗专讜讻讛 讜讘专讗讬讜转 讘驻讬专拽讗 拽诪讗 讚讞讜诇讬谉 讘住讬讬注转讗 讚砖诪讬讗.



 讙诪专讗: 专讘讗 讗诪专 讛讻讗 讘注诐 讛讗专抓 讚专讘讬 诪讗讬专. 驻讬专砖 专砖"讬 讝"诇 诇注讜诇诐 讘诪讞爪讛 注诇 诪讞爪讛 诪住驻拽讬谞谉 诇讛讜 讜讗住讜专 诇住讬讬注谉 讛讜讗讬诇 讜讗讬住讜专讗 讚讗讜专讬讬转讗 讛讬讗, 讜诇讗 诪讬讞讜讜专, 讚讛讗 讘讬谉 诇专讘讗 讘讬谉 诇讗讘讬讬 专讜讘 注诪讬 讛讗专抓 诪注砖专讬谉 讛谉 讜讻讚诪转专抓 专讘讗 讙讜驻讬讛 讘驻专拽 讗祝 注诇 驻讬 讘讚诪讗讬 讛拽讬诇讜. 讜讛讬讬谞讜 诪砖讜诐 讚专讜讘谉 诪注砖专讬谉 讛谉, 讜讗讘讬讬 讜专讘讗 讘讻转讜讘讜转 驻专拽 讛讗砖讛 砖谞转讗专诪诇讛 (讻转讜讘讜转 讻讚 讗) 讛讻讬谉 住讘讬专讗 诇讛讜, 讜讻谉 讘驻专拽 拽诪讗 讚砖讘转 讗诪专 专讘讗 讘讛讚讬讗 专讜讘 注诪讬 讛讗专抓 诪注砖专讬谉 讛谉, 讗诇讗 讚讛讻讗 讛讬讬谞讜 讟注诪讗 讚专讘讗 讚讻讬讜谉 讚诇讬转 诇讬讛 讛谞讗讛 讘住讬讜注讜 诇讗 讛转讬专讜 诇讜 诇讛讘讬讗 注爪诪讜 诇讘讬转 讛住驻拽 讜讗祝 注诇 驻讬 砖诇讗 谞讞砖讚讜 讘讻讱 讗诇讗 诪讬注讜讟谉, 讚讘砖诇 转讜专讛 讘讚诇讬转 诇讬讛 讛谞讗讛 讗驻讬诇讜 诇诪讬注讜讟 讞砖砖讜, 讗诇讗 讛讻讗 讘注诪讬 讛讗专抓 讚专讘讬 诪讗讬专 讜讟讜诪讗讛 讜讟讛专讛 讚专讘谞谉, 讜讗讘讬讬 住讘专 诇注讜诇诐 诇讗 讞讬砖讬谞谉 诇诪讬注讜讟 讜讗驻讬诇讜 讘砖诇 转讜专讛.



专讬砖讗 讜住讬驻讗 讘讟讜诪讗讛 讜讟讛专讛. 讻诇讜诪专 讚讻讜诇讛 诪转谞讬转讬谉 讘砖讛讜讻砖专讜 讜讛讬讬谞讜 讚诇讗 转讟讞讜谉 注诪讛 讗诇讗 诪驻谞讬 讚专讻讬 砖诇讜诐 讚讛讗 讗讬讻讗 谞讬讚谞讜讚 注讘讬专讛 讚诪住讬讬注 讬讚讬 注讜讘专讬 注讘讬专讛 砖讙讜专诪讬谉 讟讜诪讗讛 诇驻讬专讜转 砖讘讗专抓 讬砖专讗诇, 讜诪讬讛讜 讻讬讜谉 讚诇讬讻讗 讗诇讗 讟讜诪讗讛 讜讟讛专讛 讚专讘谞谉 诪砖讜诐 讚专讻讬 砖诇讜诐 讛转讬专讜, 讗讘诇 诪砖转讟讬诇 诪讬诐 讚讗讬讻讗 讟讜诪讗转 讞诇讛 讚讛讬讗 讚讗讜专讬讬转讗 诇讗 转讙注 讚诇讗 讛转讬专讜 讜诇讗 讛拽讬诇讜 讘砖诇 转讜专讛. 讜诪砖转讟讬诇 诪讬诐 诪砖转讙诇讙诇 拽讗诪专 讚注讚 砖转讙诇讙诇 诇讗 讛讜讟讘诇讜 诇讞诇讛, 讗讬 谞诪讬 诪砖转讟讬诇 讘讛 讗转 讛诪讬诐 诪诪砖 拽讗诪专 讚诪讻讬 谞转谞讛 讘讛 诪讬诐 讬讻讜诇讛 诇讛讙讘讬讛 讞诇转讛 讜讻讚转谞谉 讘诪住讻转 讞诇讛 [注讛, 讗] 讗讜讻诇讬谉 注专讗讬 诪谉 讛注讬住讛 注诇 砖转讙诇讙诇 讘讞讟讬诐, 讙诇讙诇讛 讛讗讜讻诇 诪诪谞讛 讞讬讬讘 诪讬转讛, 讜讻讬讜谉 砖讛讬讗 谞讜转谞转 诪讬诐 诪讙讘讛转 讞诇转讛 讜讘诇讘讚 砖讬讛讗 砖诐 讞诪砖 专讘注讬诐 拽诪讞 讜注讜讚. 讜拽砖讬讗 诇讬 讚诪诪讛 谞驻砖讱 砖专讬 诇住讬讜注讛 讘注讬住讛, 讚讗讬 讘讟诪讗讛 讙诪讜专讛 砖讜讚讗讬 讟讜诪讗转讛 诪讟诪讗讛 讞讜诇讬谉 诪讞讝拽转 诇讛 讻讝讘讛 讜谞讚讛 讜讟诪讗讛 讘讟讜诪讗转 砖专抓 讜谞讘诇讛, 讗诐 讻谉 讻讘专 谞讟诪讗讛 讛注讬住讛 拽讜讚诐 砖转讙诇讙诇 讜拽讜讚诐 砖转讟讬诇 诇讛 诪讬诐, 讜诪讜转专 诇注砖讜转 讘讟讜诪讗讛 诪注转讛 讻讚转谞谉 讘诪住讻转 讞诇讛 [砖诐 讘] 谞讜诇讚 诇讛 住驻拽 讻诇讜诪专 砖谞讜诇讚 诇讗砖讛 住驻拽 讟讜诪讗讛 拽讜讚诐 砖转讙诇讙诇 转注砖讛 讘讟讜诪讗讛, 讜讗诪专讬谞谉 注诇讛 讘驻专拽 拽诪讗 讚谞讚讛 [讜, 讘] 诪讗讬 讟注诪讗 讞讜诇讬谉 谞讬谞讛讜 讜诪讜转专 诇讙专讜诐 讟讜诪讗讛 诇讞讜诇讬谉 砖讘讗专抓 讬砖专讗诇 讻诇讜诪专 讚讟讜诪讗转 讞讜诇讬谉 砖讘讗专抓 讬砖专讗诇 讚专讘谞谉 谞讬谞讛讜, 讜讻讬讜谉 砖谞讜诇讚 诇讛诐 住驻拽 讟讜诪讗讛 讜讗讬 讗驻砖专 诇讗讻诇谉 注讜讚 讘讟讛专讛 诪讜转专 诇讟诪讗诐 讟讜诪讗讛 讜讚讗讬转, 讜讗讬 诇讗讜 讘讟讜诪讗讛 讙诪讜专讛 诪讞讝拽转 诇讛 讗诇讗 讻讟讘讜诇转 讬讜诐 讗诐 讻谉 讗驻讬诇讜 诇讻转讞诇讛 转讙诇讙诇 讗转 讛注讬住讛 讜拽讜爪讛 诇讛 讞诇讛 讜讘诇讘讚 砖诇讗 转拽专讗 诇讛 砖诐 注讚 砖转谞讬讞讛 讜转拽专讗 诇讛 砖诐 讗讞专 讻讱 讚转谞谉 讗砖讛 讜讛讬讗 讟讘讜诇转 讬讜诐 诇砖讛 讗转 讛注讬住讛 讜讛讬讗 拽讜爪讛 诪诪谞讛 讞诇讛 讜诪谞讬讞讛 讘讻驻讬砖讛 讗讜 讘讗谞讜讞转讛 讜诪拽驻转 讜拽讜专讗讛 砖诐 诪驻谞讬 砖讛讜讗 砖诇讬砖讬 讜砖诇讬砖讬 讟讛讜专讛 讘讞讜诇讬谉, 讜讘注讬谞谉 诇诪讬讚拽 诪讬谞讛 讘驻专拽 拽诪讗 讚谞讚讛 [讝, 讗] 讚驻讬专讜转 讛讟讘讜诇讬诐 诇讞诇讛 诇讗讜 讻讞诇讛 讚诪讜 讚讗讬 讻讞诇讛 讚诪讜 讛讗 讟诪讬转讬谞讜讛 诪砖注讛 砖讙诇讙诇讛, 讜转讬专抓 讗讘讬讬 讻诇 砖讜讚讗讬 诪讟诪讗 讞讜诇讬谉 讙讝专讜 注诇 住驻拽讜 诪砖讜诐 讞讜诇讬谉 讛讟讘讜诇讬谉 诇讞诇讛 讜讛讜讬 讟讘讜诇 讬讜诐 讚讻讬讜谉 讚诇讗 诪讟诪讗 讞讜诇讬谉 诇讗 讙讝专讜 注诇讬讜 诪砖讜诐 讞讜诇讬谉 讛讟讘讜诇讬谉 诇讞诇讛 讜讛讜讬 讟讘讜诇 讬讜诐 讻讬讜谉 讚诇讗 诪讟诪讗 讞讜诇讬谉 诇讗 讙讝专讜 注诇讬讜 诪砖讜诐 讞讜诇讬谉 讛讟讘讜诇讬谉 诇讞诇讛, 讜讛讬诇讻讱 讛讻讗 诪诪讛 谞驻砖讱 转住讬讬注 讘讛讚讛 讗祝 讘注讬住讛. 讜讬砖 诇讜诪专 讚讛讻讗 讜讚讗讬 诇讗讜 讘讟讜诪讗讛 讙诪讜专讛 诪讞讝拽讬谞谉 诇讛 讚讗讬谞讛讜 讙讜驻讬讬讛讜 讘讟讜诪讗讛 讜讚讗讬转 诪讬讝讛专 讝讛讬专讬 讜诇讗 诪讟诪讜 诇讛 讜讻讚转谞谉 讗砖转 讞讘专 讟讜讞谞转 注诐 讗砖转 注诐 讛讗专抓 讘讝诪谉 砖讛讬讗 讟诪讗讛 讻诇讜诪专 砖讗砖转 注诐 讛讗专抓 诪讞讝拽转 注爪诪讛 讘讟诪讗讛 讚讗讝 讛讬讗 诪讬讝讛专 讝讛讬专讛 讜诇讗 谞讙注讛 讗讘诇 诇讗 讘讝诪谉 砖讛讬讗 讟讛讜专讛 讻诇讜诪专 砖讛讬讗 诪讞讝拽转 注爪诪讛 讘讟讛讜专讛, 讜讗讬 谞诪讬 诇讗 讝讛讬专讬 讘讚讬讚讛讜 讗诇讗 讘驻讬专讬 讚讗讞专讬谞讗 拽讗诪专 讛讻讗 诪住驻拽 诇讗 诪讞讝拽讬谞谉 讘讟诪讗讛 讙诪讜专讛 讗诇讗 讘讟讘讜诇转 讬讜诐 诇讛讞诪讬专 讜诇讗住讜专 诇住讬讬注讛, 讜讗祝 注诇 讙讘 讚注诪讬 讛讗专抓 讘注诇诪讗 注砖讗讜诐 讻讝讘讬诐 讛转诐 诇讛讞诪讬专 注诇讬讛诐 讜讻讗谉 讻讬讜谉 砖讗转讛 注讜砖讛 讗讜转讛 讻讟讘讜诇转 讬讜诐 讘诇讞讜讚 讛讜讬 讞讜诪专讗 讚诇讗 转住讬讬注 讘讛讚讛 讗祝 讗转讛 诪讞诪讬专 注诇讬讛 砖诇讗 诇讛讞讝讬拽讛 讗诇讗 讘讟讘讜诇转 讬讜诐, 讜讻讬 拽讗诪专讬谞谉 住讬驻讗 讘讟讜诪讗转 讞诇讛 诇讗讜 诇诪讬诪专讗 讚讛砖转讗 讗讬讻讗 讗讬住讜专讗 讚讗讜专讬讬转讗 讚讛讗 驻讬专讜转 讛讟讘讜诇讬谉 诇讞诇讛 诇讗讜 讻讞诇讛 讚诪讜 讘讟讜诪讗讛 砖讗讬谉 讜讚讗讛 诪讟诪讗 讞讜诇讬谉 讗诇讗 诪砖讜诐 讚诪砖注讛 砖转讟讬诇 诪讬诐 讛谉 讛诪诇讗讻讜转 讛诪拽专讘讜转 诇讞诇讛 讜注诇 讬讚讬 讻讱 转讘讜讗 讛讬讗 诇讬讙注 讘讞诇讛 讜诇讟诪讗讛 讜拽讗 注讘讚讛 讗讬住讜专讗 讚讗讜专讬讬转讗 讗住专讬谞谉 诇讛 诇住讬讬注讛 诪砖讜诐 讚诪住讬讬注 讬讚讬 讛讘讗讬诐 诇注讘讜专 注讘讬专讛 讚讗讜专讬讬转讗 讜讗祝 诪砖转讟讬诇 诪讬诐 讚讜拽讗 拽讗诪专 讜诇讗 诪砖讙诇讙诇讛 讚讛讬讗 拽讜讘注转 诇讞诇讛 讗诇讗 讗祝 诪砖转讟讬诇 诇讛 诪讬诐 诪谉 讛讟注诐 砖讗诪专谞讜, 讗讘诇 讘讜专专转 讜讟讜讞谞谉 讚讛谉 诪诇讗讻讜转 专讞讜拽讜转 诪讗讚 诪谉 讛讞诇讛 讻讜诇讬 讛讗讬 诇讗 讗住专讬谞谉 诪砖讜诐 讚专讻讬 砖诇讜诐. 讻谉 谞专讗讛 诇讬.
讜诪住转讘专讗 讚诇讗讘讬讬 讘诪讜讻砖专讬诐 讗住讜专 诇住讬讬注谉 讻诇诇 讻讚拽转谞讬 诪砖转讟讬诇 诪讬诐 诇讗 转讙注 讚讗住讜专 诇住讬讬注 讗祝 讬讚讬 注讜讘专讬 注讘讬专讛 讚专讘谞谉. 讜讛讻讬 诪砖诪注 讘讬专讜砖诇诪讬 讚讙专住讬谞谉 讛转诐 转诪谉 转谞讬谞谉 谞讞转讜诐 砖讛讜讗 注讜砖讛 诇讞诪讜 讘讟讜诪讗讛 诇讗 诇砖讬谉 讜诇讗 注讜专讻讬谉 注诪讜 讜转谞讬 注诇讛 诇讗 讘讜专专讬谉 讜诇讗 讟讜讞谞讬谉 讜诇讗 诪专拽讬讚讬谉 注诪讜 讜讛讻讗 讛讜讗 讗诪专 讛讻讬谉 讗诪专 专讘讬 诇讗 讻讗谉 讘讞讜诇讬谉 讜讻讗谉 讘转专讜诪讛 讜讛讗 转谞讬谞谉 谞讞转讜诐 讗讬转 诇讱 诇诪讬诪专 谞讞转讜诐 讘转专讜诪讛 讞讘专讬讬讗 讗诪专讬谉 讻讗谉 讘诇讜转转转 讻讗谉 讘砖讗讬谞讛 诇讜转转转 诪转谞讬转讗 诪住讬讬注 诇讞讘专讬讬讗 讗讘诇 诪砖转讟讬诇 诇讛 诪讬诐 诇讗 转讙注 讗爪诇讛 砖讗讬谉 诪讞讝讬拽讬谉 讬讚讬 注讜讘专讬 注讘讬专讛 讜专讘讗 诪讜拽讬 诇讛 诇讛讛讬讗 讘讞砖讜讚 诪诪砖 诇讟诪讗 讜讻讬讜谉 砖讻谉 讗祝 讘讘讜专专 讜讟讜讞谉 讬砖 诇诪讬讙讝专 讗讘诇 讛讻讗 讘住转诐 注诪讬 讛讗专抓 讚专讘讬 诪讗讬专 讚讗讬谞讜 讞砖讜讚 诇讙诪专讬 讜讻谉 诪砖诪注 讚讛转诐 拽转谞讬 谞讞转讜诐 讛注讜砖讛 诇讞诪讜 讘讟讜诪讗讛 讚诪砖诪注 讚讬讚讜注 讛讜讗 讜诪讜讞讝拽 讘讻讱 讜讛讻讗 诇讗 讗诪专 专讘讬 诪讗讬专 讗诇讗 讗讬讝讛讜 注诐 讛讗专抓 讻诇 砖讗讬谞讜 讗讜讻诇 讞讜诇讬讜 讘讟讛专讛 讻诇讜诪专 砖讗讬谞讜 诪讜讞讝拽 讘讻讱 讗讘诇 讗讬谞讜 讗讜诪专 讚诪讜讞讝拽 砖讗讜讻诇 砖诇讗 讘讟讛专讛 讜讻谉 诪爪讗转讬 转讬专讜抓 讝讛 讘转讜住驻讜转 讘砖诐 专讘讬谞讜 转诐 讝"诇.





讛诪讗讬专讬

诪讬 砖讗讬谞讜 讗讜讻诇 讞讜诇讬谉 讘讟讛专讛 讛讜讗讬诇 讜讗讬谞讜 讞砖讜讚 注诇 讛诪注砖专讜转 讗讬谞讜 讘讻诇诇 注诐 讛讗专抓 讗讘诇 讛讞砖讜讚 注诇 讛诪注砖专讜转 讛专讬 讛讜讗 讘讻诇诇 注诐 讛讗专抓 讜注诇讬讜 讗诪专讜 讘诪砖谞转谞讜 砖诪驻谞讬 讚专讻讬 砖诇讜诐 讛讜转专 注诇 住诪讱 诪讛 砖讗诪专讜 专讜讘 注诪讬 讛讗专抓 诪注砖专讬谉 讛谉 讜讗注"驻 砖讗讘讬讬 讗诪专讛 讜专讘讗 讞诇拽 注诪讜 诇讗 诪讞诇讜拽转 注爪诪诐 讛讜讗 诇驻住讜拽 讘讜 讻专讘讗 讗诇讗 诪讞诇讜拽转 砖诇 讗讞专讬诐 讜诇讗 注讜讚 讗诇讗 砖讗祝 专讘讗 住讜讘专 讟注诐 讝讛 讘诪拽讜诪讜转 讗讞专讬诐 讜讛讜讗 砖讘驻专拽 讘诪讛 诪讚诇讬拽讬谉 讗诪专讛 专讘讗 讻谉 讜讗讘讬讬 讞诇拽 诇讜诪专 讘讛 讟注诐 讗讞专 讛驻讱 诪讛 砖讘讻讗谉 讜讘驻专拽 讛讗砖讛 砖谞转讗诇诪谞讛 讗诪专讜讛 砖谞讬讛诐 专"诇 讗讘讬讬 讜专讘讗 讜讗诐 讻谉 讗讬谉 诪讞诇讜拽转诐 讘专讜讘 注诪讬 讛讗专抓 诪注砖专讬谉 砖砖谞讬讛诐 诪讜讚讬诐 讘讛 讗诇讗 砖讞讜诇拽讬诐 讘住讘专讗 讗诐 讬砖 讘讛 讟注诐 讗讞专 注讚讬祝 讛讬诪谞讜 讗诐 诇讗讜 讜讝讛讜 砖驻注诪讬诐 诪转讛驻讻讬诐 讘讜 讜驻注诪讬诐 诪住讻讬诪讬诐 讘讜 砖谞讬讛诐 诇驻讬 讛注谞讬谞讬诐 砖讛讜讝讻专讜 讘讜 讜讘讝讜 诪讬讛讗 讛讬讛 讚注转 专讘讗 诇讜诪专 砖讗注"驻 砖专讜讘 注诪讬 讛讗专抓 诪注砖专讬谉 讛诐 讘砖诇 转讜专讛 讬砖 诇讞讜砖 讜讻诇 砖讻谉 讘诪拽讜诐 砖讗讬谉 讛谞讗讛 诇讝讛 讘住讬讜注讛:





转讜住驻讜转 专讬"讚

诪爪讬讗转 讞专砖 砖讜讟讛 讜拽讟谉 讜讻讜'. 驻讬' 诪讚讗讜专讬讬转讗 讗注"驻 砖讛讙讘讬讛讜 讛诪爪讬讗讛 讗讬谉 讘讛谉 讚注转 诇拽谞讜转 讜讻诇 讛拽讜讚诐 讜讟讜专祝 诪讬讚诐 讝讻讛 讗讘诇 诪驻谞讬 讚专讻讬 砖诇讜诐 讚诇讗 诇讬转讜 诇讗讬谞爪讜讬讬 注诐 拽专讜讘讬讛诐 讗诪专讜 讞讻诪讬诐 砖讬讛讗 讙讝诇 讘讬讚讜. 专' 讬讜住讬 讗讜诪专 讙讝诇 讙诪讜专 讗诪专 专讘 讞住讚讗 讙讝诇 讙诪讜专 诪讚讘专讬讛诐 驻讬' 诪讚讗讜专讬讬转讗 诇讗 讛讜讬 讙讝诇 讗诇讗 诪讚讘专讬讛诐 诇诪讗讬 谞驻拽讗 诪讬谞讛 诇讛讜爪讬讗讜 讘讚讬讬谞讬谉 [驻讬'] 讻讬讜谉 讚诪讚讘专讬讛诐 讛讜讗 诪讗讬 谞驻拽讗 诪讬谞讛 诇拽专讜转讜 讙讝诇 讙诪讜专 讜讗讛讚专 诇讛讜爪讬讗讜 讘讚讬讬谞讬谉 讚转"拽 讚拽专讬 诇讬讛 讙讝诇 讝讛讜 诇讻转讞诇讛 砖讗住讜专 诇讬拽讞 诪讛谉 讗讘诇 讗诐 注讘专 讜诇拽讞 讜转讜讘注讜 讘讚讬谉 讗讬谉 讻讞 讘讚讬讬谞讬诐 诇讛讜爪讬讗讜 诪讬讚讜 讜专' 讬讜住讬 讚拽专讬 诇讬讛 讙讝诇 讙诪讜专 诪讜爪讬讗讬谉 讘讚讬讬谞讬谉 诪讬讚讜 讜讗讬谉 讛诇讻讛 讻专' 讬讜住讬 讗诇讗 讻转"拽 讚讗注"讙 讚讗诪专讬' 专' 讬讜住讬 谞诪讜拽讜 注诪讜 讛谞讬 诪讬诇讬 讻砖讞讜诇拽 注诐 讬讞讬讚 讗讘诇 注诐 专讘讬诐 诇讗:



注谞讬 讛诪谞拽祝 讜讻讜'. 驻讬' 注讜诪讚 讘专讗砖 讛讝讬转 讜讞讜讘讟 讛讝讬转 讜讞讜讘讟 讛讝讬转讬诐 砖诇 驻讗讛 砖讛谞讬讞 砖诐 讘注诇 讛讘讬转 讜讛讝讬转讬诐 谞讜驻诇讬诐 诇讗专抓 诪谉 讛转讜专讛 讗讬谉 讘讛谉 讙讝诇 诇驻讬 砖注讚讬讬谉 诇讗 讘讗讜 讘讬讚讜 讗诇讗 诪驻谞讬 讚专讻讬 砖诇讜诐:



转讗谞讗 讗诐 诇拽讟 讜谞转谉 讘讬讚讜 讛专讬 讝讛 讙讝诇 驻讬' 讗诐 诇拽讟 讛讝讬转讬诐 讘讬讚讜 讜讛砖诇讬讻诐 诇讗专抓 讝讛讜 讙讝诇 讙诪讜专 砖讻讘专 拽谞讗诐 讘讬讚讜. 讗讬谉 诪诪讞讬谉 讘讬讚 注谞讬讬 讙讜讬诐 讜讻讜'. 转"专 诪驻专谞住讬谉 注谞讬讬 注讜讘讚讬 讻讜讻讘讬诐 注诐 注谞讬讬 讬砖专讗诇 诪驻谞讬 讚专讻讬 砖诇讜诐 讜诪讘拽专讬诐 讞讜诇讬 注讜讘讚讬 讻讜讻讘讬诐 注诐 讞讜诇讬 讬砖专讗诇 诪驻谞讬 讚专讻讬 砖诇讜诐 讜拽讜讘专讬谉 诪转讬 注讜讘讚讬 讻讜讻讘讬诐 注诐 诪转讬 讬砖专讗诇 诪驻谞讬 讚专讻讬 砖诇讜诐. 驻讬' 诪转注住拽讬谉 讘拽讘讜专转诐 诇讗 砖讬拽讘专讜诐 讘讬讞讚:



诪转谞讬' 诪砖讗诇转 讗砖讛 诇讞讘专转讛 讛讞砖讜讚讛 注诇 讛砖讘讬注讬转 谞驻讛 讜讻讘专讛 专讞讬讬诐 讜转谞讜专 讗讘诇 诇讗 转讘讜专 讜诇讗 转讟讞谉 注诪讛. 讗砖转 讞讘专 诪砖讗诇转 诇讗砖转 注诐 讛讗专抓 谞驻讛 讜讻讘专讛 讜讘讜专专转 讜讟讜讞谞转 讜诪专拽讚转 注诪讛 讘讝诪谉 砖讛讬讗 讟诪讗讛 讗讘诇 诇讗 讘讝诪谉 砖讛讬讗 讟讛讜专讛 讗讘诇 诪砖转讟讬诇 讗转 讛诪讬诐 诇讗 转讙注 注诪讛 诇驻讬 砖讗讬谉 诪讞讝讬拽讬谉 讬讚讬 注讜讘专讬 注讘讬专讛 讜讻讜诇谉 诇讗 讗诪专讜 讗诇讗 诪驻谞讬 讚专讻讬 砖诇讜诐:



讜诪讞讝拽讬谉 讬讚讬 注讜讘讚讬 讻讜讻讘讬诐 讘砖讘讬注讬转 讗讘诇 诇讗 讬讚讬 讬砖专讗诇 讜砖讜讗诇讬谉 讘砖诇讜诪谉 诪驻谞讬 讚专讻讬 砖诇讜诐. 驻讬' 讗砖讛 讛讞砖讜讚讛 注诇 讛砖讘讬注讬转 诇讝专讜注 讜诇讗讻讜诇 诪讛 砖讝专注讜 讘砖讘讬注讬转 讜诇砖诪讜专 讗转 讛驻讬专讜转 讜讛驻讬专讜转 砖谞讝专注讜 讗讜 砖谞讟注讜 讘砖讘讬注讬转 讛诐 讗住讜专讬诐 讘讗讻讬诇讛. 讗讘诇 诇讗 转讘讜专 讜诇讗 转讟讞谉 注诪讛 砖讗住讜专 诇住讬讬注 注讜讘专讬 注讘讬专讛 讘讬讚讬诐. 讗砖转 讞讘专 诪砖讗诇转 诇讗砖转 注诐 讛讗专抓 驻讬' 住转诐 注诐 讛讗专抓 讞砖讜讚 注诇 讛诪注砖专讜转 讗讘诇 诇讗 注诇 讛砖讘讬注讬转 讜诪"讛 转谞讗 讘专讬砖讗 讛讞砖讜讚讛 注诇 讛砖讘讬注讬转 讚诪住转诪讗 讗讬谉 注诐 讛讗专抓 讞砖讜讚 注诇 讛砖讘讬注讬转 注讚 砖讬讜讞讝拽 诇讻讱 讜诇讗 讗诪专讬' 诪讙讜 讚讞砖讜讚 注诇 讛诪注砖专讜转 讞砖讜讚 谞诪讬 注诇 讛砖讘讬注讬转 讻讚转谞谉 讘讘讻讜专讜转 讘驻' 注讚 讻诪讛 讛讞砖讜讚 注诇 讛诪注砖专讜转 讗讬谞讜 讞砖讜讚 注诇 讛砖讘讬注讬转. 讜讘讜专专转 讜讟讜讞谞转 讜诪专拽讚转 注诪讛. 诪"砖 专讬砖讗 讜诪"砖 住讬驻讗 驻讬' 讛专讬 讙诐 讗讬住讜专 讟讘诇 讛讜讗 诪讚讗讜专讬讬转讗 讻诪讜 讗讬住讜专 讛砖讘讬注讬转. 讗诪专 讗讘讬讬 专讜讘 注诪讬 讛讗专抓 诪注砖专讬谉 讛谉 讜诪驻谞讬 讝讛 诇讗 讛讞诪讬专讜 讞讻诪讬诐 讘诪注砖专讜转 讻讗砖专 讛讞诪讬专讜 讘讞砖讜讚 注诇 讛砖讘讬注讬转 砖讛讜讞讝拽 诇讛讬讜转 讞砖讜讚 讘讛. 讗讘诇 注诐 讛讗专抓 诇讗 讛讜讞讝拽 讞砖讜讚 注诇 讛诪注砖专讜转 讗诇讗 诪住转诪讗 讞砖讚讬谞谉 诇讛讜 讜讻讬讜谉 讚专讜讘诐 诪注砖专讬谉 讛拽诇讜 讘讛谉 讞讻诪讬诐 讗讘诇 诪砖转讟讬诇 诪讬诐 讘注讬住讛 诇讗 转讙注 注诪讛 诪驻谞讬 砖讻讘专 讛讜讟讘诇讛 讛注讬住讛 诇讞诇讛 讜讗住讜专 诇讙专讜诐 讟讜诪讗讛 诇讞诇讛 诇驻讬 砖讗讬谉 诪住讬讬注讬谉 讬讚讬 注讜讘专讬 注讘讬专讛:



住诇讬拽 驻讬专拽讗 讛讗讜诪专 讛转拽讘诇 讙讟 讝讛 诇讗砖转讬 讗讜 讛讜诇讱 讙讟 讝讛 诇讗砖转讬 讗诐 专爪讛 诇讛讞讝讬专 讬讞讝讬专 讛讗砖讛 砖讗诪专讛 讛转拽讘诇 诇讬 讙讬讟讬 讗诐 专爪讛 诇讛讞讝讬专 诇讗 讬讞讝讬专 诇驻讬讻讱 讗诐 讗诪专 诇讜 讗讬 讗驻砖讬 砖转拽讘诇 诇讛 讗诇讗 讛讜诇讱 讜转谉 诇讛 讗诐 专爪讛 诇讛讞讝讬专 讬讞讝讬专 专砖讘讙"讗 讗祝 讛讗讜诪专转 讟讜诇 诇讬 讙讬讟讬 讗诐 专爪讛 诇讛讞讝讬专 诇讗 讬讞讝讬专. 驻讬' 讘注诇 砖讗诪专 讛转拽讘诇 讙讟 讝讛 诇讗砖转讬 讻讱 讛讜讗 讻讗讬诇讜 讗讜诪专 讛讜诇讱 砖讗讬谉 讛讘注诇 诪诪谞讛 砖诇讬讞 诇拽讘诇讛 讻"讗 诇讛讜诇讻讛 讛讬诇讻讱 讘讬谉 讗诐 讗诪专 讛讜诇讱 讘讬谉 讗诐 讗诪专 讛转拽讘诇 讜专爪讛 诇讛讞讝讬专 讜诇讘讟诇 讛砖诇讬讞讜转 讬讻讜诇 诇讘讟诇 讗讘诇 讛讗砖讛 砖讗诪专讛 讛转拽讘诇 诇讬 讙讬讟讬 讜诪住专讜 讛讘注诇 诇讬讚讜 讘转讜专转 拽讘诇讛 讗讬谞讜 讬讻讜诇 诇讛讞讝讬专讜 砖讬讚 讛砖诇讬讞 讻讬讚 讛讗砖讛 讚诪讬讗 讗讱 讗诐 讬讗诪专 讛讘注诇 讗讬 讗驻砖讬 砖转拽讘诇 诇讛 讗诇讗 讛讜诇讱 讜转谉 诇讛 [讗诐 专爪讛 诇讛讞讝讬专 讬讞讝讬专] 专砖讘讙"讗 讗祝 讛讗讜诪专转 诇砖诇讬讞 讟讜诇 诇讬 讙讬讟讬 讻讗讜诪专转 讛转拽讘诇 讚诪讬 讜讗诐 专爪讛 诇讛讞讝讬专 诇讗 讬讞讝讬专. 驻砖讬讟讗 诇讬 讗讬砖 讛讜讬 砖诇讬讞 诇讛讜诇讻讛 砖讻谉 讘注诇 诪讜诇讬讱 讙讟 诇讗砖转讜 讗砖讛 讛讜讬讗 砖诇讬讞 诇拽讘诇讛 砖讻谉 讗砖讛 诪拽讘诇转 讙讬讟讛 诪讬讚 讘注诇讛 讗讬砖 诇拽讘诇讛 讜讗砖讛 诇讛讜诇讻讛 诪讗讬 讜驻砖讟讬' 讚讗讬砖 谞诪讬 讛讜讬 砖诇讬讞 诇拽讘诇讛 砖讻谉 讗讘 诪拽讘诇 讙讟 诇讘转讜 拽讟谞讛 讜讗砖讛 谞诪讬 讛讜讬 砖诇讬讞 诇讛讜诇讻讛 砖讻谉 讗砖讛 注爪诪讛 诪讘讬讗讛 讙讬讟讛 诪诪讚讬谞转 讛讬诐 讚转谞谉 讗砖讛 注爪诪讛 诪讘讬讗讛 讙讬讟讛 讜讘诇讘讚 砖转讛讗 爪专讬讻讛 诇讜诪专 讘驻谞讬 谞讻转讘 讜讘驻谞讬 谞讞转诐. 讗讬转诪专 讛讘讗 诇讬 讙讬讟讬 讜讛诇讱 讛砖诇讬讞 讜讗诪专 诇讘注诇 讗砖转讱 讗诪专讛 讛转拽讘诇 诇讬 讙讬讟讬 讜讛讜讗 讗诪专 诇讜 讛讜诇讱 讻诪讜 砖讗诪专转 讗诪专 专讘 谞讞诪谉 讗诪专 专讘讛 讘专 讗讘讜讛 讗诪专 专讘 讗驻讬诇讜 讛讙讬注 讛讙讟 诇讬讚讛 讗讬谞讛 诪讙讜专砖转 诪砖讜诐 讚注拽专讬讛 砖诇讬讞 诇砖诇讬讞讜转讬讛 讚讗诪专 砖诇讬讞 诇拽讘诇讛 讛讜讬谞讗 (讜诇讗) 诇讛讜诇讻讛 诇讗 讛讜讬谞讗 讗讘诇 讗诐 讗诪专讛 诇讜 讛转拽讘诇 诇讬 讙讬讟讬 讜讛讜讗 讗诪专 诇讘注诇 讗砖转讱 讗诪专讛 诇讬 讛讘讗 诇讬 讙讬讟讬 讜讛讜讗 讗讜诪专 诇讜 讛讜诇讱 讻诪讜 砖讗诪专转 讜讛讙讬注 讙讟 诇讬讚讛 诪讙讜专砖转:





诪讛专砖"讗 - 讞讬讚讜砖讬 讛诇讻讜转

讘讚"讛 诪砖讗诇转 讻讜' 讜讛讛讬讗 讚讬专讜砖诇诪讬 诇讗 讛讜讬 转诇讜讬讛 讙诪讜专讛 讻讜' 讚讗讜拽诪讬讛 讗讞讝拽讛 注讻"诇 注讬讬谉 讘讻诇 讝讛 讘讚讘专讬 讛专"砖 讘诪住讻转 砖讘讬注讬转 讜拽"诇:


讘讚"讛 专讬讞讬讬诐 讻讜' 讜讛"讛 专讬讞讬讬诐 讜转谞讜专 讚讬讙讬讚 注诇讬讜 专讬注讜 讻讜' 注讻"诇 讚讻讬 讛讗讬 讙讜讜谞讗 讗诪专 讘驻专拽 诇讗 讬讞驻讜专 讗诪转谞讬' 讚诪专讞讬拽讬谉 讗转 讛讙驻转 讻讜' 注"砖:


讘讗"讚 讚转谞讜专 讗讬谉 讚专讱 诇讛砖讗讬诇讜 讚诪讬讟诪讗 讜讟注讜谉 砖讘讬专讛 讻讜' 讗讘诇 讘讞砖讜讚讛 讗砖讘讬注讬转 讻讜' 注讻"诇 讜讻讬 讛讗讬 讙讜讜谞讗 讜讚讗讬 讚讞砖讜讚讛 讗诪注砖专 讗讬谞讛 讞砖讜讚讛 讗讟讜诪讗讛 诪"诪 讗驻讬诇讜 诇讗讘讬讬 住讬驻讗 讗讬讬专讬 讘讞砖讜讚讛 讗讟讜诪讗讛 诪讚拽转谞讬 讘讛 诪砖转讟讬诇 诪讬诐 诇讗 转讙注 讘讛 讜诪讬讛讜 讗讬谉 讝讛 诪讜讻专讞 讘住讬驻讗 讚讞砖讜讚讛 诇讗讻讜诇 讘讟讜诪讗转 讛讙讜祝 讜讚讜"拽:


讘讚"讛 专讘讗 讗诪专 讻讜' 讗讘讬讬 诪讬拽诇 讻讜' 诪讘讟讜诪讗讛 讜讟讛专讛 讚专讘谞谉 讻讚诪讜讻讞 讘住诪讜讱 讻讜' 注讻"诇 讜讛讬讬谞讜 诪讚讛讜讛 谞讬讞讗 诇讬讛 诪转谞讬' 诇讗讘讬讬 讚讛讱 诪砖转讟讬诇 诪讬诐 讚诇讗 讗讬讬专讬 讘讞诇讛 讗诇讗 讘讟讜诪讗讛 讚专讘谞谉 讜拽讜讚诐 砖转讟讬诇 诪讬诐 诪住讬讬注 诇讛 诪砖讜诐 讚注讚讬讬谉 诇讗 讛讜讻砖专 讜拽"诇:


讘讚"讛 讗讬讝讛讜 注"讛 讻讜' 讚讛转诐 讗转讬 诇驻专讜砖讬 讗讬讝讛讜 注"讛 砖讗讬谉 诪讝诪谞讬谉 讻讜' 注讻"诇 拽"拽 诇讚讘专讬讛诐 讚讛讗 讛转诐 诪驻专砖 诇讛 专讘讗 讗讬讝讛讜 注"讛 讚讗讬谉 诪讝诪谞讬谉 注诇讬讜 注"讛 讚专讘谞谉 讚驻诇讬讙讬 注诇讬讛 讚专"诪 讚讛讬讬谞讜 砖讗讬谞讜 诪注砖专 驻讬专讜转讬讜 讜讚讜"拽:





诪讛专砖"讗 - 讞讬讚讜砖讬 讗讙讚讜转

讜砖讜讗诇讬谉  讘砖诇讜诪谉 诪驻谞讬 讚专讻讬 砖诇讜诐. 驻专砖"讬 讻诇 讛讬诪讬诐 讜讗注"驻 砖诪讟讬诇 注诇 讛注讜讘讚 讻讜讻讘讬诐 砖"砖 讻讜'. 注讻"诇 诇讻讗讜专讛 讛"诪 诇驻专讜砖讜 讻讛谞讬 讚专讻讬 砖诇讜诐 讚诇注讬诇 讻诪砖诪注讜 砖诇讗 讬谞讟讜专 注诇讬讜 砖谞讗讛 讗诇讗 讚诪砖诪注 诇讬讛 讚讻诇 讛谞讬 讚谞拽讟 讘讛讱 诪转谞讬' 讚讗讬 诇讗讜 诪驻谞讬 讚专讻讬 砖诇讜诐 讗讬住讜专 谞诪讬 讗讬讻讗 讜诇讻讱 驻讬专砖 诪砖讜诐 讚诪讟讬诇 注诇 讛注讜讘讚 讻讜讻讘讬诐 砖"砖 讻讜' 讜诪讬讛讜 诇诪讗讬 讚诪讜拽讬 诪转谞讬' 讘讬讜诐 讗讬讚诐 讛"诇 讗讬住讜专讗 讗讞专讬谞讗 诪砖讜诐 讚讛讜讗 讗讝讬诇 讜诪讜讚讛 诇注讘讜讚转 讻讜讻讘讬诐 讜讚讜"拽:





诪讛专"诐

注"讗 讙诪' 讗诪专 专讘 讞住讚讗 讙讝诇 讙诪讜专 诪讚讘专讬讛诐 讜讻讜'. 讘驻讬专讜砖 专砖"讬 讘诪转谞讬' 诪砖诪注 讚专讘 讞住讚讗 讗讻讜诇讛 诪转谞讬' 拽讗讬:


转讜住' 讚"讛 砖讚讬 讗讜驻讬讬 讜讻讜' 讜专讘 讻讛谞讗 讛讬讛 住讘讜专 讚讗讬谞讜 讞讜砖砖 诪谉 讛驻讬专讜转. 专"诇 讛讬讛 住讘讜专 砖讗讬谞讜 爪专讬讱 讗诇讗 诇讞专讬讜转 讛讚拽诇 讜诇讗 诇驻讬专讜转 讜讗讬谞讜 讞讜砖砖 讗诐 讬拽讞讜 讛驻讬专讜转 讜诪讛 砖讛砖讬讘 诇讜 讞讝讬 诪专 讚讗谞讗 讘讬讚讗讬 砖讚转讬谞讛讜 讜诇讗 讞砖讬讘 讘拽爪讜专 讗讬谞讜 讞讜砖砖 讙诐 诇驻讬专讜转 诪驻谞讬 砖讛讛讜讗 讙讘专讗 讛讬讛 住讘讜专 砖专讘 讻讛谞讗 诇讗 讛讜讛 讞讬讬砖 诇讚专讻讬 砖诇讜诐 讜诇讗 诪砖讜诐 砖讛讬讛 住讘讜专 砖讗讬谞讜 讞讜砖砖 讗诇讗 诇讞专讬讜转 讛讚拽诇 讜诇讻讱 讛砖讬讘 诇讜 讞讝讬 诪专 讚讗谞讗 讘讬讚讗讬 砖讚转讬谞讛讜 讜拽"诇:





讞讻诪转 砖诇诪讛

专砖"讬 讘讚"讛 讜诪讞讝讬拽讬谉 讻讜' 讛砖转讗 诪砖诪注 讻讜. 讻爪"诇:





诪讛专"诐 砖讬祝

讙诪' 诪爪讬讗转 讞专砖 砖讜讟讛 讜拽讟谉 讻讜'. 谞"诇 讟注讜转 住讜驻专 专拽 诪爪讬讬谉 专"讬 讚专讬砖讗 讜讻"讛 讘讗砖专"讬 讜专讬"祝 讜注讬讬谉: 


讙诪' 诪"砖 专讬砖讗 讻讜'. 讛讜"诪 诇诪讬驻专讱 诪住讬驻讗 诪谞讬讛 讜讘讬讛 诪砖转讟讬诇 诇诪讬诐 诇讗 转讙注 诪砖讜诐 诪住讬讬注 讬讚讬 注讜讘专讬 注讘讬专讛 讻讜' 讜讗"讻 诇诪讛 讟讜讞谞转 讻讜' 讗诇讗 讻诇 诪讛 砖讬讻讜诇 诇讚拽讚拽 诪专讬砖讗 驻专讬讱 讜讻谉 诪爪讬谞讜 讘讻"诪: 


讙诪' 讗诪专 讗讘讬讬 讻讜'. 讗讬谉 诇讛拽砖讜转 诇诪讛 谞拽讬讟 专讬砖讗 砖讘讬注讬转 讜诇讗 诪注砖专讜转 讜讘讞砖讜讚讛 讜讗驻砖专 诇讜诪专 诪砖讜诐 讚讗讬讬专讬 讘讬讚讜注 砖讗讬谉 诇讛 专拽 驻讬专讜转 砖讘讬注讬转 讜讗驻"讛 诪砖讗诇转 诪砖讜诐 讚专讻讬 砖诇讜诐 讜讻诪"砖 讛转讜住' 讜诇讝讛 谞拽讬讟 砖讘讬注讬转 诇专讘讜转讗 讚诪砖讗诇转 讜讚讜"拽: 


讘转讜住' 讘讚"讛 砖讚讬 讗讜驻讬讗 讻讜' 讜拽砖讛 讻讜'. 讘专砖讘"讗 诪讬讬砖讘 讚讗讜诇讬 讛讬讛 住讘讜专 砖讛讜讗 注讜讘讚 讻讜讻讘讬诐 讜诇讬转 讘讬讛 诪砖讜诐 讚专讻讬 砖诇讜诐:
讘住讛"讚 讜讗诪专 诇讬讛 讗谞讗 讘讬讚讗讬 讻讜'. 讚诇驻专砖"讬 讛讬讛 谞讬讞讗 讚讛讬讛 专讜讗讛 砖讗讬谉 讝讛 讞讜砖砖 诇讚专讻讬 砖诇讜诐 讛讜爪专讱 诇讜诪专 讘讬讚讗讬 砖讚讬转讬谞讛讜 讚讬砖 讘讜 讙讝诇 讙诪讜专 讗讘诇 诇专"讞 诪谞讗 讬讚注 讗讜转讜 讙讘专讗 砖讗讬谉 专讘 讻讛谞讗 讞讜砖砖 诇诪驻谞讬 讚专讻讬 砖诇讜诐 讚诇诪讗 住讘讜专 砖讗讬谉 讝讛 讞讜砖砖 诪谉 讛驻讬专讜转 诇讝讛 驻讬专讜砖 砖专爪讛 诇讛驻诇讬讙 砖讗驻讬诇讜 讙讝诇 谞诪讬 讗讬讻讗. 讜讗"诇 诇驻专砖"讬 谞诪讬 讚诇诪讗 专讘 讻讛谞讗 讞讜砖砖 诇讚专讻讬 砖诇讜诐 讜讗讬谉 诪讻讬专讜 [讜讛讬讛 住讘讜专 砖讛讜讗 注讜讘讚 讻讜讻讘讬诐] 讚注"讻 讗讬谉 讝讜 讛"讗 讚讗"讻 讚诇诪讗 讛讗诪转 讻谉 讜诪讗讬 诪拽砖讜 专讘 讻讛谞讗 讛讬讻讬 讻讜' 讜诪讬 诇讗 讛讜讬 讞讬讬砖 诇讚专讻讬 砖诇讜诐 [讗注"讻 讚诇讗 谞讞转讜 诇住讘专讗 讝讜]: 


讘转讜住' 讘讚"讛 诪砖讗诇转 讻讜'. 讚拽转谞讬 诪驻谞讬 讚专讻讬 砖诇讜诐 讗驻砖专 讚爪"诇 讚转拽谞讜 诪驻谞讬 讚专讻讬 砖诇讜诐: 


讘讗"讚 谞驻讛 诇住驻讜专 讘讛 诪注讜转 讻讜'. 讜讛讗 讚谞拽讟 讗讘诇 诇讗 转讘讜专 讜转讟讞讜谉 注诪讛 讗注"讙 讚讗讝 专讜讗讛 讘讛讚讬讗 砖注讜住拽转 讘转讘讜讗讛 砖诇 讗讬住讜专 讜讚讜诪讬讗 讚讛讻讬 讗驻讬诇讜 诪砖讗诇转 讗住讜专 讬砖 诇讜诪专 讚诪"诪 讬砖 诇转诇讜转 诇注讜诇诐 讘诪注讜转 讜讻讛"讙 讗驻讬诇讜 讗讜诪专转 讘驻讬专讜砖 砖砖讜讗诇转 诇转讘讜讗讛 讜讚讜"拽. 讜注讬讬谉 讘专"砖 讘砖讘讬注讬转 砖讛讗专讬讱 讻诪讚讜诪讛: 


讘转讜住' 讘讚"讛 专讞讬讬诐 讻讜' 诪砖讜诐 讚转谞讜专 住转诪讗 砖诇 讞专住 讜讗讬谉 讚专讱 讻讜'. 讚住讬驻讗 讗讬讬专讬 讘讞砖讜讚讛 注诇 讛讟讜诪讗讛 讻讚拽转谞讬 讗讘诇 诪砖转讟讬诇 讛诪讬诐 讻讜' [讚讗"诇 讚诇讗 讞砖讜讚讛 专拽 注诇 讟讜诪讗转 驻讬专讜转 讜讻拽讜砖讬讜转 诪讛专砖"讗] 讚讘住讬驻讗 讗讬讬专讬 诪讗砖转注"讛 讚讟诪讗讬诐 讻讚讘住诪讜讱 诇拽诪谉 [讙讬讟讬谉 讚祝 住"讘 讜诇讬讞讜砖 讚诇诪讗 谞讙注 讜讻驻专砖"讬 讘讚"讛 讘讻驻讬砖讗 讜讟讜诪讗讛 讗讬谉 诪拽讘诇讬谉 讜讘讚"讛 讘讻诇讬 讙诇诇讬诐 砖讗讬谞谉 诪拽讘诇讬谉 讟讜诪讗讛 讚讗讬 谞讙注 讘讻诇讬 诇讗 诪拽讘诇讬谉 讟讜诪讗讛] 讗讘诇 砖讘讬注讬转 讚专讬砖讗 诇讗 讗讬讬专讬 讘注"讛: 


讘转讜住' 讘讚"讛 专讘讗 讗诪专 讻讜' 讜讻讚诪讜讻讞 讘住诪讜讱 讻讜'. 讚诇讗讘讬讬 诪讬讬专讬 专讬砖讗 讘讚诇讗 讛讜讻砖专 讜讻砖转讟讬诇 诪讬诐 讚讛讬讬谞讜 讛讜讻砖专 讗住讜专 诇住讬讬注 讗驻讬诇讜 诪砖注转 讟讞讬谞讛 讜诪砖讜诐 讟讜诪讗讛 讚专讘谞谉 [讜讻住"讚 讚诪拽砖讛 讜专讘讗 讛讜讗 讚讞讚讬转 讘转讬专讜爪讜 诇讞诇拽 讘讬谉 讟讜诪讗转 讞诇讛 讚讗讜专讬讬转讗] 讜讗讬诇讜 诪砖讜诐 讞砖砖讗 讚诪注砖专 拽讜讚诐 讛讻砖专 砖专讬 诇住讬讬注 讻讚拽转谞讬 专讬砖讗: 


讘转讜住' 讘讚"讛 讗讬讝讛讜 讻讜' 讜讗"转 讘驻专拽 讛讬讛 谞讜讟诇 讻讜'. 讘诇"讝 讬"诇 讗讬讝讛讜 注"讛 讚讛讬讛 谞讜讟诇 拽讗讬 诇讛砖讬讗讜 讘谞讜转 讞讘讬专讬诐 讻讜' 讜讗讬讝讛讜 注"讛 讚驻诇讬讙讬 专"诪 讜专讘谞谉 讛讻讗 讘砖诪注转讬谉 拽讗讬 讗诪转谞讬' 讚讛讻讗 [讜讛讜讬 讗讘讬讬 讜专讘讗 驻诇讬讙讬 讘驻诇讜讙转讗 讚专"诪 讜讞讻诪讬诐] 讗讱 讛砖转讗 拽砖讛 讜拽"诇:
讘住讜祝 讛讚讘讜专 讗讬讝讛讜 注"讛 砖讗讬谉 诪讝诪谞讬谉 注诇讬讜 讻讜'. [专讘讗] 拽讗诪专 砖诐 讚注"讛 讚转谞讬讗 讗讬谉 诪讝诪谞讬谉 注诇讬讜 讗讬讬专讬 讘注"讛 讚专讘谞谉 讚专"诪 讜诇讻谉 讻讜转讬 拽转谞讬 讘诪转谞讬转讬谉 讚诪讝诪谞讬谉 注诇讬讜 讚注砖讜专讬 诪注砖专讬 讻讬讜谉 讚讻转讜讘 讘讗讜专讬讬转讗 讻讚讗讬转讗 砖诐 讗讘诇 专讘谞谉 讚专"诪 讙讜驻讬讬讛讜 住"诇 诇注谞讬谉 讝讬诪讜谉 讻诇 砖讗讬谞讜 诪谞讬讞 转驻诇讬谉 讜讚讜"拽: 


讘转讜住' 讘讚"讛 专讬砖讗 讻讜' 讜讬"诇 讚讛讻讗 讻讜'. 讜诪砖讜诐 诇转讬转讛 讚转专讜诪讛 讗讬谉 讻讗谉 砖讻讘专 讛讜驻专砖 诪砖讗"讻 讛转诐 讚讗讬讬专讬 讘注谞讘讬诐 讚讗讻转讬 诇讗 诪讟讗 讝诪谞讗 注讚 砖讬专讚 诇讘讜专: 


讘讗"讚 讗注"讙 讚诇讗 诪讞讬讬讘讬谞谉 讘讞诇讛 注讚 砖转转讙诇讙诇 讻讜'. 诪"诪 诪砖谞讜转谞转 讗转 讛诪讬诐 专砖讗讬 诇讛驻专讬砖 讞诇讛 讻讚讗讬转讗 讘诪转谞讬' 讜讘讛专砖讘"讗 诪讬讛讜 诪诪"砖 讚讛讻讗 讗讬 诪驻专讬砖 讞诇讛 拽讜讚诐 讙诇讙讜诇 讗讬谉 砖诐 讞诇讛 注诇讬讜 讻诇诇 诇讗 诪砖诪注 讻谉 讜诪转谞讬' 诪砖谞讜转谞转 讛诪讬诐 诪讙讘讛转 讞诇转讛 讗讬谉 讛讻专讞 注"砖 讘专"砖 讜拽"诇: 


讘讗"讚 讜讘讬专讜砖诇诪讬 驻专讬讱 讛讗 讚诇讗 讘讜专专讬谉 讗讘讜专专转 讚诪转谞讬' 讚讛讻讗 讜诪砖谞讬 讻讗谉 讘诇讜转转 讚讛讜讻砖专讜 讘诇转讬转讛:


讘讗"讚 讟驻讬 诪诇注谞讬谉 讚诪讗讬. 讚诇讚讬讚讬讛 讗讬讬专讬 诪转谞讬' 讘诇讗 讛讜讻砖专讜 讗讘诇 诪砖转讟讬诇 诪讬诐 讚讛讜讻砖专讜 讗住讜专 诇住讬讬注 讗讘诇 诇专讘讗 讻讜' 讻爪"诇: 


讘讗"讚 讜讗"转 讘驻"拽 讚谞讚讛 讻讜'. 讗讬谉 诇讜诪专 讚讘诇"讝 讛讱 讚讛讻讗 讘讜讚讗讬 讟讜诪讗讛 讜诇讛讻讬 讗诪专讬谞谉 诪砖转讟讬诇 诪讬诐 讚讛转诐 谞诪讬 转注砖讛 讘讟讜诪讗讛 讛讬讬谞讜 讘讜讚讗讬 讟讜诪讗讛 讜拽"诇 诇讻谉 讗讬谉 诇拽讜砖专讜 讜注讬讬谉 讘转讜住' 谞讚讛 讚祝 讜' 讜讘转讜住' 专' 讬砖诪注讗诇 讘讗讜专讱 讜诇讗 注讬讬谞转讬 讻注转:
讘住讜祝 讛讚讘讜专 讘讟讛讜专讛 讗住讜专 诪砖转讟讬诇 讻讜':





专砖"砖

专砖"讬 讚"讛 诇讛讜爪讬讗讜 讘讚讬讬谞讬谉. 讜诪讬讛讜 诇专"讬 讙讝诇 诪注诇讬讗 诇讗 讛讜讬 诇讬驻住诇 诇注讚讜转. 爪"注 讚讛讗 讗驻讬' 诇专讘谞谉 驻住讜诇 讻讚讗讬转讗 讘住谞讛讚专讬谉 (讻讛 讘) 讛讜住讬驻讜 注诇讬讛谉 讛讙讝诇谞讬谉 讻讜' 诇"谞 讗诇讗 诇诪爪讬讗转 讞砖"讜 讻讜'. 讜讻谉 砖诐 (讘注"讗) 诇诪"讚 讗专讗 讙"讻 讗讬谞讜 讙讝诇 讗诇讗 诪驻谞讬 讚"砖 注"砖. 讜爪"诇 讚讻讜讜谞转讜 讚讗"驻 诪讚讗讜专讬讬转讗 讜谞"诪 讚讘注讬 讛讻专讝讛 讻讚讗讬转讗 砖诐 (讻讜 讘) 讗"谞 讚讻砖专 诇注讚讜转 讗砖讛 讻讚讗诪专讬' 住驻"讗 讚专"讛:



转讚"讛 砖讚讬. 讜拽砖讛 讚专"讻 讻讜' 讜诪讬 诇讗 讛讜讬 讞讬讬砖 诇讚"砖. 讜讗讜诇讬 讬砖 诇讞诇拽 讚讚讜拽讗 讘诪转谞讜转 注谞讬讬诐 讻诪讜 讘诪转谞讬转讬谉 注谞讬 讛诪谞拽祝 讻讜' 讚讛讬讬谞讜 诇讛砖讬专 讝讬转讬 砖讻讞讛 讻诪砖"讻 讛专诪讘"诐 讘讞讘讜专讜 讜讛讟讜砖"注. 讗讜 讻驻讬' 讛讙专"讗 讘驻"讝 讚驻讗讛 诪"讘. 讚讻讬讜谉 讚讻讘专 讝讻讛 诇讛讜 专讞诪谞讗. 转拽谞讜 讞讻诪讬诐 砖讬讛讗 讘讛谉 讙讝诇 诪驻谞讬 讚"砖. 讗讘诇 讘讚讘专 砖诇 讛驻拽专 诇讗 转拽谞讜. 讜注讜讘讚讗 讚讗 谞专讗讛 讚诪讬讬专讬 讘讛驻拽专 讚诇讗 诪爪讬谞讜 讘专"讻 砖讛讬讛 注谞讬 讻"讻 诇讬讟讜诇 诪转"注. 讜注讬' 讘拽讚讜砖讬谉 (诪) 讜诇驻专"讞 注"讻 诪讬讬专讬 讘讗讬诇谉 讛驻拽专 诪讚砖讚讬 诪讬谞讬讛 讞专讬讜转:



专砖"讬 讚"讛 讗讘诇 诪砖转讟讬诇. 讜讗住讜专 诇讙专讜诐 讟讜诪讗讛 诇讞诇讛. 讜讗注"讙 讚讻讘专 讛讬讗 讘住驻拽 讟讜诪讗讛 讻讚驻讬' 诇拽诪谉 讘讙诪专讗 讚"讛 专讬砖讗 讜住讬驻讗. 诪"诪 讞讬讬砖讬谞谉 砖诪讗 注讚讬讬谉 诇讗 谞讟诪讗讛 讜讛砖转讗 讛讜讗 讚讛讬讗 谞讜转谞转 讘注专讬讘讛 讟诪讗讛 诇诇讜砖. 讜注讬' 诇拽诪谉 讘转讚"讛 专讬砖讗 讘住讜驻讜:



专砖"讬 讚"讛 讜诪讞讝讬拽讬谉. 讛砖转讗 诪砖诪注 诪住讬讬注讗 诪诪砖. 讚拽住"讚 讚驻讬' 砖讜讛 诇讛讗 讚讗讬谉 诪讞讝讬拽讬谉 讬讚讬 注"注:



专砖"讬 讚"讛 专讘讗. 诇注讜诇诐 讻诪注"诪 讚诪讬 讜讻讬 诪住驻拽讬谞谉 诇讛讜 讗住讜专 诇住讬讬注谉 讻讜'. 讻爪"诇:



专砖"讬 讚"讛 诪讻诇诇. 讜讗讬 讘谞讗诪谉 注诇 讛诪注砖专讜转 讻讜'. 诇讻讗讜专讛 讬诇"驻 讚诪拽砖讛 诪住讬驻讗 讚诪讜讻讞 讚讞讜砖砖讬谉 诇讟讜诪讗讛 讚专讘谞谉:



转讚"讛 诪砖讗诇转. 讘住讬驻讗 诪驻专砖 讚讻讜诇讛 诪转谞讬转讬谉 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 讜讟讜讞谞转. 注' 讻转讜讘讜转 讚' 谞讟 注"讘 转讜住' 讚"讛 讟讜讞谞转:


砖诐 讗讘诇 诇讗 讬讚讬 讬砖专讗诇. 注讬' 诪讙"讗 住讬' 砖诪讝 住"拽 讚:


转讜住' 讚"讛 诇讬拽讟 讜谞转谉. 注' 讘"讘 讚' 谞讚 注"讗 转讚"讛 讗讚注转讗:





讞讬讚讜砖讬 讞转"住

爪讚讬拽 讬住讜讚 注讜诇诐. 讚注诇 讙' 讚讘专讬诐 讛注讜诇诐 拽讬讬诐 注诇 讛讚讬谉 讜注诇 讛讗诪转 讜注诇 讛砖诇讜诐 砖谞讗诪专 讗诪转 讜诪砖驻讟 讜砖诇讜诐 砖驻讟讜 讘砖注专讬讻诐. 讜讛谞讛 讗诐 诪砖驻讟 讗诪转 注诇 驻讬 讚讬谉 转讜专讛 讬讻讜诇 诇讬讟讜诇 讛讝转讬诐 讗讱 讗讬谞讜 诪砖驻讟 砖诇诐 讜讗诐 诪砖驻讟 砖诇讜诐 讜诇专"讬 谞讞转讬谞谉 诇拽谞讜住讬 讗讬谞讜 诪砖驻讟 讗诪转 讗讱 专' 讬讗砖讬' 诇讬诪讚 诇讘谞讬 注讬专讜 砖讛诪谞拽祝 讬讟诇诐 讘讬讚讜 讜诇讗 谞爪讟专讱 诇注讘讜专 注诇 讚讬谉 转讜专讛 诪砖讜诐 讚专讻讬 砖诇讜诐 谞诪爪讗 讻诇 讛注讜诇诐 注诇 讬住讜讚 讗讞讚 注讜诪讚 讻讬 讗诪转 讜砖诇讜诐 诪砖驻讟 讗讞讚 诇讛诐 讜讛讬讬谞讜 :


讗讬谉 诪诪讞讬谉 讘讬讚 注谞讬讬 讙讜讬诐 讜讻讜'. 注讬讬谉 诇砖讜谉 专砖"讬 诪砖诪注 讚讜拽讗 注诐 注谞讬讬 讬砖专讗诇 讗讘诇 讘驻"注 诇讗 讜专砖讘"讗 诪讬讬转讬 转讜住驻转讗 讚讗驻讬' 讘驻"注 讜讘专诪讘"诐 讛诇' 诪转谞讜转 注谞讬讬诐 驻住拽 注诐 注谞讬讬 讬砖专讗诇 讗诪谞诐 讘讛诇' 诪诇讻讬诐 诇注谞讬谉 讞讜诇讬诐 讜诪转讬诐 诪砖诪注 讗驻讬' 讘诇讗 讬砖专讗诇 讜讻"讻 讘"讞 讬讜"讚 住讬' 拽谞"讗 讜注"砖 讟讜"讝 住拽"讟 讜注"砖 砖"讱 讜讘住讬' 专诇"讗 住拽"讘 讜讘住讬' 砖诇"讛 住拽"讞. 讜谞"诇 诪讚转谞谉 讘诪转谞讬' 讗讬谉 诪诪讞讬谉 讘诇拽讟 砖讜"驻 讜谞讛讬 讚诇拽讟 砖讻讞讛 讛诐 讬讘讜讝讜 讜讗讬谉 讟讜讘转 讛谞讗讛 诇讘注讛"讘 诪"诪 诪"讟 诇讗 拽诪"诇 专讘讜转讗 讟驻讬 讘爪讚拽讛 讜诪注砖专 注谞讬 讛诪转讞诇拽 讘转讜讱 讛讘讬转 砖谞讜转谞讬诐 诇讛诐 讘讬讚讬诐. 讗注"讻 讘爪讚拽讛 讗诐 讗讬谉 讻讗谉 讬砖专讗诇 讗讬谉 谞讜转谞讬诐 诇讛诐 专拽 讗讬谉 诪诪讞讬谉 讘诇拽讟 砖讜"驻 砖谞讜讟诇讬诐 诪注爪诪诐 讗讘诇 讘讬讚讬诐 讗讬谉 谞讜转谞讬诐 诇讛诐 讜讚诇讗 讻转讜住驻转讗. 讗讱 讻诇 讝讛 讘爪讚拽讛 讚诪讛 砖谞讜转谉 诇讙讜讬 讞住专 诇讬砖专讗诇 诇讗 讞砖讜 诇讚专讻讬 砖诇讜诐 讗诐 讗讬谉 讻讗谉 讬砖专讗诇 注谞讬 注诪讜 讗讘诇 讘讘讬拽讜专 讞讜诇讬诐 讜拽讘讜专讛 讚讗讬谉 诪讞住讜专 诇讬砖专讗诇 注讬"讝 讞砖讜 诇讚专讻讬 砖诇讜诐 讗驻讬' 讘驻"注 讜诇讗 诪爪讬谞讜 讚驻诇讬讙讬 诪转谞讬' 讗转讜住驻转讗 讝讛讜 谞诇注"讚 讟注诪讜 砖诇 专诪讘"诐:


诪砖讗诇转 讗砖讛 诇讞讘专转讛. 讻诇诇讗 讚诪讬诇转讗 转讜住' 住"诇 讚讛讬讻讬 讚讗讬讻讗 诇诪讬转诇讬 讻讙讜谉 驻专讛 讚诇砖讞讬讟讛 讝讘谞讛 诇讗 讗住专讜 诪砖讜诐 诪住讬讬注讗 讬讚讬 注讜讘专讬 注讘讬专讛. 讜讛讬讻讬 讚诇讬讻讗 诇诪讬转诇讬 讗诇讗 讻"砖 讻讙讜谉 谞驻讛 诇诪注讜转 讜讻讚讜诪讛 诇讗 讛转讬专讜 讗诇讗 注"讬 讚专讻讬 砖诇讜诐 讜专诪讘"谉 讜住讬讬注转讜 住"诇 讚诇注讜诇诐 诇讗 讛转讬专讜 诪砖讜诐 讚专讻讬 砖诇讜诐 讗讗"讻 讗讬讻讗 诇诪讬转诇讬 讘讚讘专 讜诇讗 讛转讬专讜 注"讬 转诇讬' 讘诇讬 爪讬专讜祝 讚专讻讬 砖诇讜诐 讜诪讜讻专 砖讗谞讬 诪砖讜诐 讞讬讬讜 讜驻专谞住转讜 讛转讬专讜 讘转诇讬' 讘诇讬 讚专讻讬 砖诇讜诐 讗讘诇 讘注诇诪讗 讘注讬' 转专讜讜讬讬讛讜 讚专讻讬 砖诇讜诐 讜讙诐 讚讗讬讻讗 诇诪讬转诇讬 讜讚转诇讬谞谉 讘谞驻讛 诇住驻讜专 诪注讜转 转诇讬' 诪注诇讬讗 讛讜讗 讻诪讜 驻专讛 诇砖讞讜讟 讜讘讝讛 讬"诇 诇拽诪谉 讘讗砖转 讞讘专 讟讜讞谞讜转 注诐 讗砖转 注"讛 砖讛拽砖讜 转讜住' 讗驻讬专砖"讬 讛讗 讛讜讛 诪住讬讬注讗 讬讚讬 注讜讘专讬 注讘讬专讛 讬"诇 讚诇拽诪谉 讘驻讜注诇转 讘砖讻专 讗讬讬专讬 讜诪砖讜诐 讻讚讬 讞讬讜转讗 诇讗 讙讝专讜 讻讬 讛讬讻讬 讚讛拽讬诇讜 讘讗讬讻讗 诇诪讬转诇讬 讗驻讬' 诇讬讻讗 诪砖讜诐 讚专讻讬 砖诇讜诐 讛"谞 讛转讬专讜 诪砖讜诐 讚专讻讬 砖诇讜诐 讗驻讬' 诇讬讻讗 诇诪讬转诇讬 讻讙讜谉 讟讜讞谞讜转 诪砖讗"讻 诪砖谞转讬谞讜 讘讞讘专转讛 讜砖讻讜谞转讛 诪讬讬专讬 讜讘专讞讬讬诐 诇讬讻讗 诇诪讬转诇讬 讗注"讙 讚讗讬讻讗 讚专讻讬 砖诇讜诐 诇讗 讛转讬专讜:


诇驻讬 砖讗讬谉 诪讞讝讬拽讬谉 讬讚讬 注讜讘专讬 注讘讬专讛. 讘专诪讘"诐 诪砖谞讛 讙' 驻"讜 讚转专讜诪讜' 驻讬' 讛讟注诐 讚讻转讬讘 讗诇 转砖转 讬讚讱 注诐 专砖注 注"砖 爪专讬讱 诇讜诪专 讛讬讻讬 讚讘诇讗 住讬讜注讬' 诇讗 谞注砖讛 讛注讘讬专讛 讗讬讻讗 诪砖讜诐 诇驻谞讬 注讜专 诇讗 转转谉 诪讻砖讜诇 讜讛讬讻讬 讚讗讬谞讜 专拽 诪住讬讬注讜 讜诪讬砖专讜 讛"诇 讗诇 转砖转 讬讚讱 注诐 专砖注:


讜砖讜讗诇讬谉 讘砖诇讜诪诐. 驻讬专砖"讬 讗注驻"讬 砖诪讟讬诇 砖诐 砖诪讬诐 注诇讬讜. 讜爪"注 讘砖"住 讗诪专讬谞谉 诇讗 谞爪专讻讛 讗诇讗 诇讬讜诐 讞讙诐. 讜爪"诇 讘讛住"讚 讚诪讞讝讬拽讬谉 讬讚讬 谞讻专讬 讘砖讘讬注讬转 讛讬讬谞讜 注讜讚专讬诐 注诪讜 诪诪砖 讜诪住讬讬注 诪诪砖 讘讗讬住讜专 砖讘讬注讬转 讗"讻 诪讻"砖 讚砖讜讗诇讬谉 讘讬讜诐 讞讙诐 讚诇讬讻讗 讗诇讗 讙专诪讗 讚讗讝讬诇 讜诪讜讚讛 讜注"讻 爪"诇 讚拽诪"诇 讗注"讙 讚诪讟讬诇 砖诐 砖诪讬诐 注诇 讛讙讜讬 诪"诪 诪讜转专. 讗诪谞诐 讘砖"住 诇讗 讘注讬 诇诪讬诪专 讚诪讟讬诇 砖诐 砖诪讬诐 注诇 讛讙讜讬 讚讛专讬 专讘 讻讛谞讗 讗诪专 砖诇诪讗 诇诪专 讜谞转讻讜讜谉 诇专讘讜 讜讗讬谞讜 诪讟讬诇 砖诐 砖诪讬诐 注诇 讛讙讜讬 讜诪砖讜"讛 讗诪专 诪"诪 讗讬爪讟专讬讻讗 诪转谞讬' 诇讬讜诐 讞讙诐 讚讛讙讜讬 住讜讘专 砖注诇讬讜 谞转讻讜讜谉 讜讗讝讬诇 讜诪讜讚讛 讜拽诪"诇 讗驻"讛 砖专讬 讜诇讗 转讬拽砖讬 讛讗 拽"讜 讛讜讗 诪注讜讚专讬谉 注诪讜 讘砖讘讬注讬转 讚讛讗 诇诪住拽谞讗 讗讬谉 注讜讚专讬谉 讘砖讘讬注讬转:


讘讬专讜砖诇诪讬 讚驻专拽讬谉 讘注讬 诇诪讬诇祝 讗讬住讜专讗 诇砖讗讜诇 讘砖诐 讛' 诇讗讜"讛 讚讻转讬讘 讜诇讗 讗诪专讜 讛注讜讘专讬诐 讘专讻转 讛' 注诇讬讻诐. 讜诪住讬拽 讚砖专讬 讜拽专讗 讛专讬 诪讬讚专砖 讜诇讗 讗诪专讜 讛注讜讘专讬诐 讛讬讬谞讜 讗讜"讛 讗讬谞诐 讗讜诪专讬谉 诇讬砖专讗诇 讘专讻转 讛' 注诇讬讻诐 砖讗讬谞诐 专讜爪讬诐 诇讬讛谞讜转 讬砖专讗诇 诪谞讻住讬讛诐 讗讚专讘讗 谞讜讟诇讬谉 诪讛诐 诪住讬诐 讜讗专谞讜谞讬转. 讜讛专讬 讗谞讞谞讜 讬砖专讗诇 讘专讻谞讜 讗转讻诐 讘砖诐 讛' 砖讻诇 砖驻注 砖诇讻诐 诪砖诇谞讜 讛讜讗 讘砖讘讬诇 讬砖专讗诇 讜讗谞讞谞讜 讘专讻谞讜 讗转讻诐 讘砖驻注 专讘 讜诇讗 转讗诪专讜 讗转诐 讛注讜讘专讬诐 诇讗 转专爪讜 诇讜诪专 注诇讬谞讜 讘专讻谞讜 讗转讻诐 讘砖诐 讛' 注"砖 讜讛讜讗 讚专讜砖 谞驻诇讗:


专讜讘 注"讛 诪注砖专讬谉 讛诐. 驻诇讜讙转转 讗讘讬讬 讜专讘讗. 讗讘讬讬 住"诇 诇讛讞诪讬专 讗驻讬' 讘讗讬住讜专 讚专讘谞谉 谞诪讬 讗讬谉 诪讞讝讬拽讬谉 讛讻讬 讚诇讬讻讗 诇诪讬转诇讬 讜讗"讻 诪砖谞转讬谞讜 注"讻 讘驻讬专讜转 砖诇讗 讛讜讻砖专讜 讜讗"讻 讻诇 注爪诪讜 诪砖讜诐 讟讘诇 讛讜讗 讜诪砖讜诐 讚专讜讘 注"讛 诪注砖专讬谉 拽讬诇 诪砖讗专讬 讗讬住讜专 讚专讘谞谉 注"讻 讘讜专专转 讜讟讜讞谞转 注诪讛. 讜专讘讗 住"诇 讛砖转讗 讚讙讝专讜 诪砖讜诐 讚诪讗讬 讜注砖讜 诇讻诇 注"讛 讻讗诇讜 讛讜讗 诪讛诪讬注讜讟 砖讗讬谞诐 诪注砖专讬谉 讗"讻 讗住讜专 诇住讬讬注讜 讜注"讻 讘注"讛 讚专"诪 讜讘讛讜讻砖专讜 讜讘讗讬住讜专 讚专讘谞谉 诇讗 讞砖讜. 讜讛转诐 讘诪住' 砖讘转 讘讝讘 驻专讜砖 诇讗 讬讗讻诇 注诐 讝讘 注"讛 住"诇 诇讗讘讬讬 诪砖讜诐 讚诪讗讻讬诇讜 砖讗讬谞讜 诪注讜砖专 讗讘诇 讗讬 讛讜讛 注"讛 讚专"诪 讚诇讬讻讗 诇诪讬讞砖 诇砖讗讬谞讜 诪转讜拽谉 专拽 诪砖讜诐 砖讬专讙诇谞讜 讗爪诇讜 讘讬诪讬 讟讛专转讜 诇讗 讙讝专讬谞谉 专拽 诪讛 讚讗讬讻讗 讛砖转讗 诇驻谞讬谞讜 砖讬讗讻讬诇讜 注讻砖讬讜 砖讗讬谞讜 诪转讜拽谉 讜讗"讻 讬讗讻诇 讝讘 驻专讜砖 注诐 讝讘 注"讛 讚专"诪 讜专讘讗 讛讞诪讬专 讗驻讬' 注诐 注"讛 讚专"诪 诇讗 讬讗讻诇 砖诪讗 讬专讙诇谞讜 诪讻讗谉 讜诇讛诇谉 讘讬诪讬 讟讛专转讜:


讗讬讝讛讜 注诐 讛讗专抓. 注讬讬谉 转讜住驻转讗. 讜讛谞讛 讗讜转讜 注"讛 砖讚讘专讜 讘驻' 讗诇讜 注讜讘专讬谉 砖讗住讜专 诇转转 诇讜 讘转讜 讛讬讬谞讜 讗讜转讜 砖讘诪住' 住讜讟讛 讻"讘. 讜讻讗谉 诪讬讬专讬 诪讛讗 讚转讜住驻转讗 驻"讙 讚注"讝 谞讜转谉 讗讚诐 讗转 讘转讜 诇注"讛 讜驻讜住拽 注诪讜 砖诇讗 讬讻专讬讞 讗讜转讛 诇讗讻讜诇 诪诪讛 砖谞讝讛专讜转 讘讘讬转 讗讘讬讛 讜专"讙 讛讝拽谉 谞转谉 讘转讜 诇砖诪注讜谉 讘谉 谞转谞讗诇 讻讛谉 注诐 讛讗专抓 讜驻住拽 注诪讜 讻谞"诇 讜专砖讘"讙 驻诇讬讙 讚讗讬谞讜 爪专讬讱 诇驻住讜拽 注诪讜 讻讬 讘诇讗讛"谞 谞讗诪谉 注诇 讻讱. 讜驻诇讬讙讬 专"诪 讜专讘谞谉 讗诇讬讘讗 讚转"拽 专"诪 住"诇 讗驻讬' 注"讛 讛谞讗诪谉 注诇 讛诪注砖专讜转 讜专拽 注诇 讛讟讛专讜转 讗讬谞讜 谞讗诪谉 诪"诪 爪专讬讱 诇驻住讜拽 注诪讜 诇转"拽 讜专讘谞谉 住"诇 讻讬讜谉 砖谞讗诪谉 注诇 讛诪注砖专讜转 讗注"讙 讚讗讬谞讜 谞讗诪谉 注诇 讛讟讛专讜转 讗讬谞讜 爪专讬讱 诇驻住讜拽 注诪讜 讻讬 讘讜讚讗讬 诇讗 讬讻专讬讞 讗讜转讛 讞讜抓 诪诪谞讛讙讛. 讜专诪讘"诐 讘驻讬' 讛诪砖谞讛 专驻"讬 诪诪砖谞转 讻诇讬诐 讻转讘 讚讗讬谉 注"讛 谞讞砖讚讬谉 诇注讘讜专 讘诪讝讬讚 讗讚讬谞讬 讟讛专讜转 讗诇讗 砖讗讬谉 讘拽讬讗讬谉 讜讛注转讬拽讜 讛专讘 转讜讬"讟 住讜祝 驻"拽 讚注讚讬讜转 注"砖 谞诪爪讗 注"讛 讚专"诪 讗讬谞讬谞讜 讞砖讜讚 讜讗讬谞讜 讚讜诪讛 诇讞砖讜讚 注诇 讛诪注砖专讜转 讜讬砖 诇注讬讬谉 讘讝讛 讘砖诪注转讬谉. 讜讘转砖讜' 诪讛专诪"注 诪驻讗谞讜 住讬诪谉 驻"讙 诪拽讜讘诇 诪砖讗诇转讜转 讚专' 讗讞讗讬 讘砖讘转 拽讻"讝 注"讘 诪注砖讛 讘讗讚诐 讗讞讚 砖讛讬讛 谞砖讻专 讘讙诇讬诇 讛注诇讬讜谉 讜讻讜'. 砖讛讘注讛"讘 讛讬讛 专"讗 讘谉 讛讜专拽谞住 讜讛驻讜注诇 讛讬讛 专"注 讻砖讛讬讛 注诐 讛讗专抓 诇讛讜讚讬注 讙诐 讻砖讛讬讛 注诐 讛讗专抓 讛讬讛 讘讜 诪讚讜转 讟讜讘讜转 砖讛讬' 讚谉 诇讻祝 讝讻讜转. 讜讗讜诪专 讗谞讬 讛讗 拽讞讝讬谞谉 讚讗驻讬' 注诐 讛讗专抓 讘注诇 诪讚讜转 讟讜讘讜转 讜讚谉 诇讻祝 讝讻讜转 讜讗诐 专讜讗讛 讚讘专 专注 讘转"讞 讚谞讜 诇讝讻讜转 讜诪"诪 讗专"注 讻砖讛讬讬转讬 注"讛 讗诪专转讬 诪讬 讬转谉 诇讬 转"讞 讗谞砖讻谞讜 讻讞诪讜专 讗驻讬' 讘诇讬 砖讜诐 讚讘专 专注 砖讛专讬 讚谞讜 诇讝讻讜转 诪"诪 砖讜谞讗讜 讘注爪诪讜转讜. 讜拽诪"诇 谞诪讬 讚专"注 讗注驻"讬 砖讛讬讛 砖讜谞讗 诇讞讻诪讬诐 讻"讻 讜讙诐 专"讗 讘谉 讛讜专拽谞住 讘讻诇诇 砖谞讗讛 诪"诪 讚谞讜讛讜 诇讝讻讜转:


专讬砖讗 讘讟讜诪讗转 讞讜诇讬谉. 诇讛专诪讘"诐 砖诪注转讬谉 诇诪砖谞讛 专讗砖讜谞讛 讗讘诇 诇诪砖谞讛 讗讞专讜谞讛 诪讜转专 诇讻转讞诇讛 诇讟诪讗 讘讬讚讬诐 讞讜诇讬谉 讘讗"讬 注讬讬谉 转讜讬"讟 驻"讝 讚砖讘讬注讬转. 讜诇专砖"讬 讘诪住' 注"讝 讘讞讜诇讬谉 砖诇 讬砖专讗诇 讚转专讜诪讛 驻转讬讻讬 讘讛 讗驻讬' 诇讗 讛讙讬注 诇讛驻专砖讛 诪"诪 讗住讜专 诇讙专讜诐 讟讜诪讗讛 诪讚专讘谞谉 讗驻讬' 诇诪砖谞讛 讗讞专讜谞讛 讜讘讛讻讬 住诇拽讗 砖诪注转讬谉:





驻谞讬 讬讛讜砖注

转讜住驻讜转 讘讚"讛 诪砖讗诇转 讗砖讛 诇讞讘专转讛 讻讜' 讜拽砖讛 诇专"转 讜转讬驻讜拽 诇讬讛 讚讛讜讛 砖专讬 诪砖讜诐 讚讗讬讻讗 诇诪转诇讬 讻讜' 注讻"诇. 讜讬砖 诇讚拽讚拽 讚谞讛讬 讚诇注谞讬谉 砖讘讬注讬转 讗讬讻讗 诇诪讬转诇讬 讘砖讗专 驻讬专讜转 砖诇 讛讬转专 讗讻转讬 讗讬爪讟专讬讱 讟注诪讗 讚讚专讻讬 砖诇讜诐 诇注谞讬谉 讞砖讜讚讛 注诇 讛砖讘讬注讬转 诇讛砖讗讬诇讛 谞驻讛 讜讻讘专讛 讚讘诇讗讜 讚专讻讬 砖诇讜诐 讜讚讗讬 讗住讜专 诇讛砖讗讬诇 诇讗 诪讬讘注讬讗 诇专讘谞谉 讘讘讻讜专讜转 驻专拽 注讚 讻诪讛 讚讞砖讜讚讛 注诇 讛砖讘讬注讬转 讞砖讜讚讛 注诇 讛诪注砖专讜转 讚诪诪讬诇讗 讗住讜专 诪砖讜诐 诪住讬讬注 讚讞砖砖 砖讗讬谞讜 诪注讜砖专 讚诇讗 砖讬讬讱 讗讬讻讗 诇诪讬转诇讬 砖讛专讬 讻诇 驻讬专讜转 注诐 讛讗专抓 讛诐 讚诪讗讬 讻诪"砖 讛转讜住驻讜转 讘住诪讜讱 讜讻诪讜 砖讗讜讻讬讞 诇拽诪谉 讗诇讗 讚讗驻讬诇讜 诇专"注 讚讞砖讜讚 注诇 讛砖讘讬注讬转 讗讬谞讜 讞砖讜讚 注诇 讛诪注砖专 诪"诪 讛讗 诇讻"注 讞砖讜讚 注诇 讛砖讘讬注讬转 讞砖讜讚 注诇 讛讟讜诪讗讛 讻讚讗讬转讗 讘诪砖谞讛 砖诐 讘讘讻讜专讜转 讜讗"讻 讜讚讗讬 讗讬 诇讗讜 讚专讻讬 砖诇讜诐 讗住讜专 诇讛砖讗讬诇 谞驻讛 讜讻讘专讛 诇讞砖讜讚讛 注诇 讛砖讘讬注讬转 诪砖讜诐 讞砖砖 讟讜诪讗讛 讜诇"诇 讚诇注谞讬谉 讟讜诪讗讛 谞诪讬 讗讬讻讗 诇诪讬转诇讬 砖诪讗 爪专讬讻讛 诇谞驻讛 讜诇讻讘专讛 诇驻讬专讜转 砖诇讗 讛讜讻砖专讜 讛讗 诇讬转讗 讚讗"讻 讗讻转讬 诪讗讬 诪砖谞讬 讛转讜住' 讚讗讬讬专讬 砖讗讬谉 诇讛 讗诇讗 驻讬专讜转 砖讘讬注讬转 讚住讜祝 住讜祝 住讬驻讗 讚拽转谞讬 诪砖讗诇转 讗砖转 讞讘专 诇讗砖转 注"讛 谞驻讛 讜讻讘专讛 讜拽转谞讬 讜讻讜诇谉 诇讗 讗诪专讜 讗诇讗 诪驻谞讬 讚专讻讬 砖诇讜诐 讜讗诪讗讬 讛讗 讘诇讗"讛 砖专讬 讚讗讬讻讗 诇诪讬转诇讬 讘驻讬专讜转 砖诇讗 讛讜讻砖专讜 讜讘砖诇诪讗 诇讗讘讬讬 讗转讬 砖驻讬专 讚住讬驻讗 讗讬爪讟专讬讱 诇讟注诪讗 讚讚专讻讬 砖诇讜诐 诪砖讜诐 讞砖砖 诪注砖专讜转 讚诇讗 砖讬讬讱 讗讬讻讗 诇诪讬转诇讬 讚讜讚讗讬 砖诐 讚诪讗讬 诪讬讛讗 讗讬讻讗 讻诪"砖 讛转讜住驻讜转 讘讚"讛 专讘讗 讗诪专 讗讘诇 专讘讗 讚讗讜拽讬 诪转谞讬' 讘注"讛 讚专"诪 讜诇讬讻讗 讗诇讗 讞砖砖 讟讜诪讗讛 讛讚专讗 拽讜砖讬讗 诇讚讜讻转讗 讗诇讗 注"讻 讚驻讬专讜转 砖诇讗 讛讜讻砖专讜 诇讗 诪讬拽专讬 讗讬讻讗 诇诪讬转诇讬 砖讗讬谉 讝讜 转诇讬讬讛 讙诪讜专讛 讜诪砖讜诐 讚住转诐 驻讬专讜转 讛讜讻砖专讜 讻讚讗讬转讗 讘诪转谞讬转讬谉 讘诪住讻转 讟讛专讜转 讻诇 讛拽诪讞讬诐 讜住诇转讜转 讘讞讝拽转 诪讜讻砖专讬谉 讜讗"讻 诇讗 诪拽砖讜 讛转讜住驻讜转 诪讬讚讬 讚诇讞砖讜讚讛 注诇 讛砖讘讬注讬转 谞诪讬 讛讜讬 讗住讜专 诇讛砖讗讬诇 诪砖讜诐 讞砖砖 讟讜诪讗讛 讜讗驻砖专 诇讬讬砖讘 讻讜讜谞转 讛转讜住' 讚拽讜砖讬讬转诐 讗诇讬讘讗 讚专讘讗 讚住讬驻讗 诇讗 讗讬讬专讬 讗诇讗 诪砖讜诐 讞砖砖 讟讜诪讗讛 讜讗诐 讻谉 讗诪讗讬 拽转谞讬 讘专讬砖讗 谞驻讛 讜讻讘专讛 讘讞砖讜讚讛 注诇 讛砖讘讬注讬转 讚诪砖讜诐 诇转讗 讚砖讘讬注讬转 讘诇讗 讚专讻讬 砖诇讜诐 砖专讬 讜讗讬 诪砖讜诐 讟讜诪讗讛 讛讗 拽转谞讬 诇讛 讘讛讚讬讗 讘住讬驻讗 诪砖讗"讻 诇讗讘讬讬 诪住讬驻讗 诇讗 砖诪注讬谞谉 诪讬讚讬 讚住讚"讗 讚讜拽讗 诪砖讜诐 讞砖砖 诪注砖专 讗住讜专 诇讛砖讗讬诇 讘诇讗 讚专讻讬 砖诇讜诐 诪砖讜诐 讚诇讬讻讗 诇诪讬转诇讬 讗讘诇 讘专讬砖讗 讚诇讬讻讗 讞砖砖 诪注砖专 讚讗讬谞讛 讞砖讜讚讛 讜诇讗 讞砖砖 砖讘讬注讬转 讚讗讬讻讗 诇诪讬转诇讬 讛讜"讗 讚讗驻讬诇讜 讘诇讗 讚专讻讬 砖诇讜诐 砖专讬 拽诪"诇 讚讗驻"讛 讗住讜专 诪砖讜诐 讞砖砖 讟讜诪讗讛 诪砖讜诐 讚驻讬专讜转 砖诇讗 讛讜讻砖专讜 诇讗 诪讬拽专讬 转诇讬讛 讙诪讜专讛 讗讘诇 讗讻转讬 拽砖讛 诇驻诪"砖 讛转讜住驻讜转 讘讘讻讜专讜转 讚专讬砖讗 讚诪转谞讬转讬谉 讚讛讻讗 讗讬讬专讬 讘讜讚讗讬 讞砖讜讚讛 注诇 讛砖讘讬注讬转 讜住讬驻讗 讗讬讬专讬 讘住驻拽 讞砖讜讚讛 讜诪讻"砖 诇驻诪"砖 讛转讜住' 讚专讬砖讗 讗讬讬专讬 讘讞砖讜讚讛 注诇 讟讜诪讗转 驻讬专讜转 讜住讬驻讗 讘讟讜诪讗转 讛讙讜祝 讜讗诐 讻谉 砖驻讬专 讗讬爪讟专讬讱 诇讗砖诪注讬谞谉 讘专讬砖讗 讚讗驻讬诇讜 讞砖讜讚讛 诇砖讘讬注讬转 讜讻"砖 讚讞砖讜讚讛 讘讜讚讗讬 注诇 讛讟讜诪讗讛 讗驻"讛 砖专讬 诇讛砖讗讬诇 诪砖讜诐 讚专讻讬 砖诇讜诐 讜住讬驻讗 讗讬爪讟专讬讱 诇讗砖诪注讬谞谉 讚讗驻讬诇讜 讘住驻拽 讞砖讜讚讛 诇讗 砖专讬 讗诇讗 诪砖讜诐 讚专讻讬 砖诇讜诐 讜爪专讬讱 注讬讜谉 讜讚讜"拽:


讘讗"讚 讜讗讜专"转 讚讛讻讗 讘讬讚讜注 砖讗讬谉 诇讜 讗诇讗 驻讬专讜转 砖讘讬注讬转 讻讜' 注讻"诇. 讜诇驻讬 讝讛 爪专讬讱 诇讜诪专 讚讗讬讬专讬 砖讻讘专 注讘专 讝诪谉 讛讘讬注讜专 讚讗诇"讻 讗讻转讬 讗讬讻讗 诇诪讬转诇讬 砖转讗讻诇诐 讘讛讬转专 拽讜讚诐 讛讘讬注讜专 讜讗注"讙 讚诇讛转讜住驻讜转 讜专讜讘 讛拽讚诪讜谞讬诐 讗驻讬诇讜 讗讞专 讘讬注讜专 诪讜转专讬谉 讛驻讬专讜转 诇注谞讬讬诐 讜诇注砖讬专讬诐 讚专讱 讛驻拽专 讗驻砖专 讚讗讜专讞讗 讚诪讬诇转讗 诇讛驻拽讬专 讛驻讬专讜转 讘注讬谞讗 讜诪讚讟专讞讛 诇讟讜讞谞谉 诪住转诪讗 讘讚注转讛 诇讗讻诇谉 讘讗讬住讜专 讜拽"诇:


讘讗"讚 讜讬"诇 讚拽住讘专 转诇诪讜讚讗 讚讗讞诪讜专 专讘谞谉 讘转讘讜讗转 讛讞砖讜讚讬诐 讻讜' 注讻"诇. 讜讛讗 讚讗讬爪讟专讬讱 专讘讗 诇讗讜拽诪讬 讘注"讛 讚专"诪 讜诇讗 诪讜拽讬 诇讬讛 讗祝 讘讞砖讜讚 诇诪注砖专讜转 讜讗驻"讛 砖专讬 讻讬讜谉 讚诇讬讻讗 讞讝拽讛 诇讗讬住讜专 讚专讜讘 注"讛 诪注砖专讬谉 讜诪诪讬诇讗 诇讗 讚诪讬 诇砖讘讬注讬转 讗诇讗 讚诇拽讜砖讟讗 讚诪讬诇转讗 讜讚讗讬 诇讗 砖讬讬讱 诇讞诇拽 讘讬谉 住驻拽 讗讬住讜专 诇讜讚讗讬 讗诇讗 诇注谞讬谉 谞驻讛 讜讻讘专讛 诪砖讗"讻 诇住讬讬注 讘讬讚讬诐 讗讬谉 诇讞诇拽 讜讘讛讻讬 专讛讟讗 讻讜诇讛 砖诪注转讬谉 讜诪注讬拽专讗 谞诪讬 诇讗 讛讜讬 拽砖讬讗 诇讛讜 诇讛转讜住' 讗诇讗 讗诇讬砖谞讗 讚讙诪专讗 讚诪拽砖讛 诪讗讬 砖谞讗 专讬砖讗 诪砖诪注 讚诪讻讞 诪讗讬 砖谞讗 诪拽砖讛 讜拽"诇:


专砖"讬 讘讚"讛 专讜讘 注"讛 讻讜' 讗讘诇 讞砖讜讚讛 注诇 讛砖讘讬注讬转 诪砖诪注 讚诪讜讞讝拽 诇谉 讚讞砖讜讚讛 注讻"诇. 诪砖讜诐 讚驻砖讬讟讗 诇专砖"讬 讝"诇 讚讻讬 讛讬讻讬 讚讗诪专讬谞谉 专讜讘 注"讛 诪注砖专讬谉 讛"谞 讗诪专讬谞谉 专讜讘 注"讛 讗讬谞谉 讞砖讜讚讬谉 注诇 讛砖讘讬注讬转 诪砖"讛 讗讬爪讟专讬讱 诇讗讜拽诪讬 讘讜讚讗讬 讞砖讜讚讛 讜注讬讬谉 讘转讜住驻讜转 讘讗专讬讻讜转 讘讘讻讜专讜转 驻专拽 注讚 讻诪讛 讜讘讻转讜讘讜转 讚祝 讻"讚:


讘讚"讛 专讘讗 讗诪专 诇注讜诇诐 讻诪讞爪讛 注诇 诪讞爪讛 讚诪讬 诪住驻拽讬谞谉 诇讛讜 讻讜' 注讻"诇. 谞专讗讛 诇讬 讘讻讜讜谞转讜 讚讗注"讙 讚驻砖讬讟讗 诇谉 讘讻讜诇讛 转诇诪讜讚讗 讚专讜讘 注"讛 诪注砖专讬谉 讜讛讻讬 讗砖讻讞谉 诇专讘讗 讙讜驻讗 讘讻诪讛 讚讜讻转讬 谞专讗讛 讚讛讬讬谞讜 讚诪讚讗讜专讬讬转讗 住诪讻讬谞谉 讗专讜讘讗 讗讘诇 诪讚专讘谞谉 诪住驻拽讬谞谉 诇讛讜 讻诪讞爪讛 注诇 诪讞爪讛 诪砖讜诐 讚诪住讬讬注 诪讬注讜讟 砖讗讬谉 诪注砖专讬谉 诇讞讝拽转 讟讘诇 讜讗讬转专注 专讜讘讗 讜讛讜"诇 驻诇讙讗 讜驻诇讙讗 讻讚讗讬转讗 讘专讬砖 驻专拽 讘转专讗 讚讬讘诪讜转 讘讙诪专讗 讜讻讘专 讛讗专讬讻讜 讛转讜住驻讜转 讘讝讛 讘专讬砖 驻"讙 讚讘讻讜专讜转 讜诪讘讜讗专 讗爪诇讬谞讜 讘讗专讬讻讜转 讘拽讜谞讟' 讛讻诇诇讬诐 讜讚注转讬 诇讛讜住讬祝 讘注讝讛"讬:


转讜住驻讜转 讘讚"讛 专讘讗 讗诪专 讘注"讛 讻讜' 讗讘讬讬 诪讬拽诇 讟驻讬 讻讜' 讻讚诪讜讻讞 讘住诪讜讱 注讻"诇. 讜讛讬讬谞讜 诪讚诪拽砖讛 讛砖"住 讜讛讗 诪讚拽转谞讬 住讬驻讗 讗讘诇 诪砖转讟讬诇 诇诪讬诐 讗诇讬讘讗 讚专讘讗 诪砖诪注 讚诇讗讘讬讬 讛讗讬 诪砖转讟讬诇 诇诪讬诐 讛讬讬谞讜 砖讛讜讻砖专讜 讜讗住讜专 诪砖讜诐 讟讜诪讗转 讞讜诇讬谉 讙专讬讚讗 诇诪讗讬 讚诇讗 讗住讬拽 讗讚注转讬讛 诪讟讜诪讗转 讞诇讛 讜讻"讻 诪讛专砖"讗 讝"诇 讗讘诇 讘讗诪转 讗讬谉 讝讛 诪讜讻专讞 讚讗讚专讘讛 谞专讗讛 讬讜转专 诇讜诪专 讚讗讘讬讬 诇讗 讞讬讬砖 讻诇诇 诇讟讜诪讗讛 讜讟讛专讛 讚专讘谞谉 讜诪砖"讛 诪讜拽讬 诪转谞讬转讬谉 诇注谞讬谉 诪注砖专讜转 讚诇注谞讬谉 讟讜诪讗讛 诇讗 讞讬讬砖讬谞谉 讗诇讗 诪砖转讟讬诇 诇诪讬诐 讚讗讬讻讗 讟讜诪讗转 讞诇讛 讚讗诇讬讘讗 讚专讘讗 诪讜拽诪讬谞谉 诇专讬砖讗 讘讟讜诪讗讛 讜讟讛专讛 诪讚专讘谞谉 讜诇驻"讝 讛讜讬 讗转讬 砖驻讬专 讟驻讬 讚讛讗 讚诪拽砖讛 讛砖"住 讘住诪讜讱 讜专诪讬谞讛讜 讜诪讜拽讬 讗讘讬讬 讘讻讛谉 讛讞砖讜讚 诇讗讻讜诇 转专讜诪讛 讘讟讜诪讗讛 讛讬讬谞讜 讗诇讬讘讬讛 讚谞驻砖讬讛 谞诪讬 讗讬爪讟专讬讱 诇讬讛 诇讗讜拽诪讬 讘讛讻讬 讚诇讗 讬爪讟专讱 诇讚讞讜拽 讚讗讘讬讬 诪砖谞讬 讗诇讬讘讬讛 讚专讘讗 讚讜拽讗 讻诪"砖 讛转讜住驻讜转 砖诐. 诪讬讛讜 诪砖讬讟转 讛讬专讜砖诇诪讬 砖讛讘讬讗讜 讛转讜住' 讘住诪讜讱 讘讚"讛 专讬砖讗 讘讟讜诪讗转 讞讜诇讬谉 讜诪讞诇拽 讘讬专讜砖诇诪讬 讘讬谉 诇讜转转 诇砖讗讬谞讜 诇讜转转 讜诪讬讬转讬 诪转谞讬' 讚讛讻讗 讗讘诇 诪砖转讟讬诇 诇诪讬诐 诪砖诪注 诇讛讚讬讗 讚讗讬讻讗 诪讗谉 讚诪讞诪讬专 讘讟讜诪讗讛 讜讟讛专讛 讚专讘谞谉 讟驻讬 诪诇注谞讬谉 诪注砖专 讜讛讬讬谞讜 注"讻 讻讗讜拽讬诪转讗 讚讗讘讬讬 讘砖诪注转讬谉 讻诪"砖 砖诐 讛转讜住驻讜转 讜诪砖"讛 谞讬讞讗 诇讛讜 诇驻专砖 讻谉 讗诇讬讘讗 讚讗讘讬讬 讜讚讜"拽:


讘讗"讚 讜专讘讗 讗讬驻讻讗 讜专讘讗 谞诪讬 讗讬转 诇讬讛 讻讜' 诪"诪 讗讬住讜专 讚诪讗讬 讗讬讻讗 讻讜' 注讚 住讜祝 讛讚讬讘讜专. 讜讘诪讛 砖讻转讘讜 诪"诪 讗讬住讜专 讚诪讗讬 讗讬讻讗 诇讗 讝讻讬转讬 诇讛讘讬谉 讚讘专讬讛诐 讚诇讻讗讜专讛 诪住转讘专 讗讬驻讻讗 讚诇注谞讬谉 讗讻讬诇讛 谞讛讬 讚专讜讘 注"讛 诪注砖专讬谉 讗驻"讛 讻讬讜谉 砖讙讝专讜 讞讻诪讬诐 砖诇讗 讬讗讻诇 讗讚诐 讚诪讗讬 砖讬讬讱 砖驻讬专 诇诪讙讝专 砖诪讗 讬讗讻讬诇谞讜 讚讘专 砖讗讬谞讜 诪转讜拽谉 砖讛专讬 讗诐 讬讗讻诇 讚诪讗讬 讬注讘讜专 诪讬讛讗 注诇 讗讬住讜专 讚专讘谞谉 诪砖讗"讻 诇注谞讬谉 诇住讬讬注 讻讬讜谉 讚拽讬"诇 专讜讘 注"讛 诪注砖专讬谉 讛诐 转讜 诇讗 砖讬讬讱 诇讜诪专 砖诐 讚诪讗讬 讗讬讻讗 诇注谞讬谉 诪讞讝讬拽 讬讚讬 注讜讘专讬 注讘讬专讛 砖讗诐 讛注"讛 讛讜讗 诪专讜讘 讛诪注砖专讬谉 讗讬谉 讻讗谉 注讜讘专讬 注讘讬专讛 讻诇诇 讜讗讬谉 注诇讬讜 砖讜诐 讞讬讜讘 诇注砖专 砖谞讬转 讻讬讜谉 砖讬讜讚注 讘注爪诪讜 砖讻讘专 注讬砖专 讜诇驻"讝 谞专讗讛 讚讛讬讬谞讜 讟注诪讗 讚讗讘讬讬 讚诪讞诪讬专 讟驻讬 讘讗讻讬诇讛 讗讘诇 住讘专转 专讘讗 谞砖讗专 讘转讬诪讛 砖谞专讗讛 住讘专讗 讛驻讜讻讛 讜诇讜诇讗 讚讘专讬讛诐 讛讬讛 谞"诇 诇讬讬砖讘 讚诇讗 拽砖讬讗 诪讬诪专讬 讚专讘讗 讗讛讚讚讬 诇讗 诪讬讘注讬讗 诇砖讬讟转 专"转 砖诪驻专砖 讘驻专拽 讛驻讜注诇讬诐 讚祝 驻"讟 讚讛讗 讚讚专砖讬谞谉 转讘讜讗转 讝专注讱 讜诇讗 诇讜拽讞 讛讬讬谞讜 讘诇讜拽讞 诇讗讞专 诪讬专讜讞 讚诇讗 诪讬讞讬讬讘 诪讚讗讜专讬讬转讗 讗诇讗 诪讚专讘谞谉 讜诇驻"讝 讗"砖 讛讗 讚拽讗诪专 专讘讗 讘驻专拽 讘诪讛 诪讚诇讬拽讬谉 讚诇讬讻讗 诇诪讬讙讝专 砖诪讗 讬讗讻讬诇谞讜 讚讘专 砖讗讬谞讜 诪注讜砖专 诪砖讜诐 讚专讜讘 注"讛 诪注砖专讬谉 讛诐 讜讗注"讙 讚诪讚专讘谞谉 讗诪专讬' 讚讛讬讻讗 讚诪讬注讜讟 诪住讬讬注 诇讞讝拽讛 讛讜"诇 驻诇讙讗 讜驻诇讙讗 讜讛"谞 讗讬讻讗 讞讝拽转 讟讘诇 讻诪"砖 诇注讬诇 讘砖讬讟转 专砖"讬 讗诇讗 讚讗驻"讛 诇讬讻讗 讛讻讗 讞讝拽转 讟讘诇 砖讛专讬 诪讛 砖讬讗讻诇 讛讞讘专 诪砖诇 注"讛 诇讗讜 转讘讜讗转 讝专注讱 砖诇 讛讞讘专 讛讜讗 讜讻讬讜谉 讚诇讗 诪讞讬讬讘 诪讚讗讜专讬讬转讗 讗诇讗 诪讚专讘谞谉 讗讝诇讗 诇讛 讞讝拽转 讟讘诇 讻讚讗诪专讬' 讘驻住讞讬诐 讙讘讬 讞讘专 砖诪转 讚诇讗 诪讬拽专讬 讞讝拽转 讟讘诇 诪砖讜诐 讚讗驻砖专 诇诪讬注讘讚 讻讚专讘讬 讗讜砖注讬讗 诇讛讻谞讬住讛 讘诪讜抓 砖诇讛 讜讗注"讙 讚专讘讬 讗讜砖注讬讗 诇讗 驻讟专 诇讗讻讜诇 拽讘注 讗诇讗 诪讚讗讜专讬讬转讗 讗讘诇 诪讚专讘谞谉 讞讬讬讘 讗驻"讛 转讜 诇讗 诪讬拽专讬 讞讝拽转 讟讘诇 讜讻"讻 讛转讜住驻讜转 讘讘讻讜专讜转 专讬砖 驻"讙 讗诇讗 讚讗驻讬诇讜 诇砖讬讟转 专讬讘"讗 讘驻' 讛驻讜注诇讬诐 砖讛讬讗 砖讬讟转 讛专诪讘"诐 讝"诇 砖诪驻专砖讬诐 讘讛讬驻讱 讚讚讜拽讗 讘诇讜拽讞 拽讜讚诐 诪讬专讜讞 讗诪专讬' 转讘讜讗转 讝专注讱 讜诇讗 诇拽讜讞 讻讬讜谉 砖诇讗 谞转讞讬讬讘 讘讬讚 讛诪讜讻专 讗诇讗 讘讬讚 讛诇讜拽讞 讗驻"讛 讗转讬 砖驻讬专 讛讛讬讗 讚驻专拽 讘诪讛 诪讚诇讬拽讬谉 讚拽讗诪专 专讘讗 专讜讘 注"讛 诪注砖专讬谉 讜诪砖"讛 诇讗 讞讬讬砖讬谞谉 砖诪讗 讬讗讻讬诇谞讜 讚讗讬讻讗 诇诪讬诪专 讚诇诪讗 注讘讬讚 诇讬讛 注"讛 讻讚专讘讬 讗讜砖注讬讗 讜讛讻谞讬住 讘诪讜抓 砖诇讛 谞诪爪讗 砖诇讗 谞转讞讬讬讘 讘讬讚 注"讛 讜谞讛讬 讚讗讻讬诇转 拽讘注 讗住讜专 诪讚专讘谞谉 讗驻讬诇讜 讻讚专讘讬 讗讜砖注讬讗 讗驻"讛 讻讬讜谉 砖诪讛 砖讬讗讻诇 讛讞讘专 诪砖诇 注"讛 讛讜"诇 诇拽讜讞 讛讜"诇 转专转讬 诪讚专讘谞谉 讜诪砖"讛 诇讗 讙讝专讬谞谉 砖诪讗 讬讗讻诇 砖讗驻讬诇讜 讬讗讻诇 讛讜"诇 转专讬 诪讚专讘谞谉 讞讚讗 诪砖讜诐 讚专讘讬 讗讜砖注讬讗 讜讗讬讚讱 诪砖讜诐 诇拽讜讞 诪砖讗"讻 讘讛讛讜讗 讚砖诪注转讬谉 诇注谞讬谉 诇住讬讬注 诪讞诪讬专 专讘讗 讚诇讗 住诪讻讬谞谉 讗专讜讘 注"讛 诪注砖专讬谉 讚讗讻转讬 诪讚专讘谞谉 讛讜"诇 驻诇讙讗 讜驻诇讙讗 诪砖讜诐 讞讝拽转 讟讘诇 诇讙讘讬 讗讻讬诇转 注"讛 注爪诪谉 讚转讘讜讗转 讝专注讱 讛讬讗 讻谉 谞"诇 谞讻讜谉. 诪讬讛讜 讘诇讗讜 讛讻讬 诇砖讬讟转 讛专诪讘"诐 砖住讜讘专 讻砖讬讟转 专讬讘"讗 讗讬谉 爪讜专讱 诇讜诪专 讚驻诇讬讙讬 讘住讘专讜转 讛驻讜讻讜转 讗诇讗 讚诇诪讗讬 讚住"讚 注讻砖讬讜 讚诇讗讘讬讬 诇讗 讞讬讬砖讬谞谉 诇讟讜诪讗转 讞讜诇讬谉 讛讬讬谞讜 诪砖讜诐 讚诪讜拽讬 诇诪转谞讬' 讻诪砖谞讛 讗讞专讜谞讛 讚诪讜转专 诇讙专讜诐 讟讜诪讗讛 诇讞讜诇讬谉 讜专讘讗 诪讜拽讬 诇诪转谞讬' 注"讻 讻诪砖谞讛 专讗砖讜谞讛 讜讗诐 讻谉 讛讻讗 诇讗讜 讘住讘专讜转 驻诇讬讙讬 讜诇拽诪谉 讘讘专讬讬转讗 讗驻专砖 注讜讚 讘注谞讬谉 讗讞专 讜讚讜"拽:


讙诪专讗 讜讛讗 诪讚拽转谞讬 住讬驻讗 诪砖转讟讬诇 讗转 讛诪讬诐 讻讜'  讜讬砖 诇讚拽讚拽 讗讻转讬 诪讗讬 拽讜砖讬讗 诇注讜诇诐 讚专讬砖讗 谞诪讬 讗讬讬专讬 讘讟讜诪讗讛 讜讟讛专讛 讗诇讗 讚住驻拽 讛讜讻砖专讜 住驻拽 诇讗 讛讜讻砖专讜 讜诪砖"讛 砖专讬 诪砖讜诐 讚专讻讬 砖诇讜诐 讗讘诇 诪砖转讟讬诇 讛诪讬诐 讚讛讬讬谞讜 讜讚讗讬 讛讜讻砖专讜 讗住讜专 诇住讬讬注 讜诇讬讻讗 诇诪讬诪专 讚驻砖讬讟讗 诇讬讛 诇转诇诪讜讚讗 讚住驻拽 讛讜讻砖专讜 讗驻讬诇讜 讘诇讗 讚专讻讬 砖诇讜诐 砖专讬 讚讘讞讝拽转 砖诇讗 讛讜讻砖专讜 拽讬讬诪讬 讛讗 诇讬转讗 讚讛讗 讗驻讬诇讜 谞驻讛 讜讻讘专讛 诇讗 砖专讬 诇讛砖讗讬诇 讘住讬驻讗 诪砖讜诐 讞砖砖 讟讜诪讗讛 讗诇讗 诪驻谞讬 讚专讻讬 砖诇讜诐 讛讬讬谞讜 讻讚驻专讬砖讬转 诇注讬诇 讘诇砖讜谉 讛转讜住驻讜转 讚诪住转诪讗 讘讞讝拽转 砖讛讜讻砖专讜 拽讬讬诪讬 讜讗驻"讛 砖专讬 诪砖讜诐 讚专讻讬 砖诇讜诐 讜讗"讻 讗驻砖专 讚讗驻讬' 诇住讬讬注 讘讬讚讬诐 砖专讬 讗讘诇 讘讜讚讗讬 讛讜讻砖专讜 讗住讜专 诇讙诪专讬. 讜注讜讚 讚诇拽诪谉 讘砖诪注转讬谉 讚诪讜拽诪讬谞谉 诇讘专讬讬转讗 讚讟讜讞谞讬谉 讜诪驻拽讬讚讬谉 讘驻讬专讜转 砖诇讗 讛讜讻砖专讜 讜讗驻"讛 讗讜住专 诇住讬讬注 诇讗讜讻诇讬 驻讬专讜转讬讛谉 讘讟讜诪讗讛 讜驻专砖"讬 讝"诇 砖诐 诪砖讜诐 讚讞讘专 诇讗 讬讚注 讗讬 讛讜讻砖专讜 讗讜 诇讗 讗诇诪讗 讚住驻拽 讛讜讻砖专讜 讗住讜专 讜讗"讻 诪注讬拽专讗 诪讗讬 拽砖讬讗 诇讬讛 讛讻讗 专讬砖讗 讗住讬驻讗 讚诇诪讗 讻讗谉 讘住驻拽 讛讜讻砖专讜 讜讻讗谉 讘讜讚讗讬 讛讜讻砖专讜. 讜讛谞诇注"讚 讘讝讛 讚诇讗 砖讬讬讱 讻诇诇 诇讜诪专 讙讘讬 讘讜专专转 讜讟讜讞谞转 讚讗讬讬专讬 讘住驻拽 讛讜讻砖专讜 讚讛讗 讗驻砖专 诇砖讗讜诇 诇讗砖转 注"讛 讗讬 讛讜讻砖专讜 讗讜 诇讗 讚讛讗 拽讬"诇 谞讗诪谉 注"讛 诇讜诪专 驻讬专讜转 讛诇诇讜 诇讗 讛讜讻砖专讜 讻讚讗讬转讗 讘驻专拽 讞讜诪专 讘拽讚砖 讜讚讜讞拽 诇讗讜拽诪讬 讚讗砖转 注"讛 讙讜驻讗 诇讗 讬讚注讛 讗讬 讛讜讻砖专讜 讗讜 诇讗 讜诪讻"砖 讚讗"砖 讟驻讬 诇砖讬讟转 讛专诪讘"诐 讝"诇 讚讛讻砖专 转诇讜讬 诇专爪讜谉 讛讘注诇讬诐 讚讜拽讗 讜注讜讚 讘诪住讻转 诪讻砖讬专讬谉 拽转谞讬 讘讛讚讬讗 讗讬讝讛讜 驻讬专讜转 砖讛诐 诪住转诪讗 讘讞讝拽转 砖讛讜讻砖专讜 讜讗讬讝讛 诪讛诐 讘讞讝拽转 砖诇讗 讛讜讻砖专讜 讜讗"讻 诇讗 砖讬讬讱 讻讗谉 住驻拽 讗诇讗 讘谞驻讛 讜讻讘专讛 砖讗讬谉 讬讚讜注 诇讗讬讝讛 诪讬谉 诪讛诪讬谞讬谉 讛讬讗 爪专讬讻讛 讜讙诐 讗讬谉 讗砖转 注"讛 诇驻谞讬谞讜 诇砖讗讜诇 讗转 驻讬讛 讜讛讗 讚驻专砖"讬 讝"诇 诇拽诪谉 讚讗讬谉 讟讜讞谞讬谉 诇讗讜讻诇讬 驻讬专讜转 讘讟讜诪讗讛 诪砖讜诐 讚讞讘专 诇讗 讬讚注 讗讬 讛讜讻砖专讜 讬砖 诇谞讜 诇讜诪专 讚砖讗谞讬 讛转诐 讚讗讬讬专讬 讘讻讛谉 讛讞砖讜讚 诇讗讻讜诇 转专讜诪讛 讘讟讜诪讗讛 砖讗讬谉 诇讱 讞砖讜讚 讙讚讜诇 诪讝讛 讜诪砖"讛 讗讬谉 谞讗诪谉 诇砖讜诐 讚讘专 讻讚诪砖诪注 讘讘讻讜专讜转 讚讻诇 砖讬砖 讘讜 讝讬拽转 讞砖砖 讗讬住讜专 砖讛讜讗 讞砖讜讚 注诇讬讜 讗讬谞讜 谞讗诪谉 讜讚讜拽讗 讘注"讛 砖讛讜讗 住驻拽 讞砖讜讚 讜诇讞讜诇讬谉 讙专讬讚讗 讛讜讗 讚讗诪专讬谞谉 讘讞讙讬讙讛 讚谞讗诪谉 诇讜诪专 驻讬专讜转 讛诇诇讜 诇讗 讛讜讻砖专讜 诪砖讗"讻 讞砖讜讚 讙诪讜专 诇讗讻讜诇 转专讜诪讛 讘讟讜诪讗讛 诪住转讘专讗 讚讗讬谞讜 谞讗诪谉 讜讻驻讬专砖"讬 诇拽诪谉 讻谉 谞"诇 讜注讬' 注讜讚 讘住诪讜讱:


砖诐 讜专讬砖讗 讘讟讜诪讗转 讞讜诇讬谉. 讜讗注"讙 讚讘注"讙 驻专拽 专讘讬 讬砖诪注讗诇 诪住拽讬谞谉 讚诇诪砖谞讛 讗讞专讜谞讛 诪讜转专 诇讙专讜诐 讟讜诪讗讛 诇讞讜诇讬谉 讻讘专 讻转讘 专砖"讬 讝"诇 砖诐 讚讛讬讬谞讜 讘讞讜诇讬谉 砖诇 注讻讜"诐 砖讗讬谉 砖诐 砖讜诐 讝讬拽转 转专讜诪讛 讜讞诇讛 诪砖讗"讻 讘砖诇 讬砖专讗诇 讗住讜专 讜注讬讬谉 砖诐 讘转讜住驻讜转 注讜讚 讞讬诇讜拽 讗讞专 讘砖诐 专砖"讬 讝"诇 讗讘诇 讛专诪讘"诐 讝"诇 讻转讘 诇讛讚讬讗 讘驻讬专讜砖 讛诪砖谞讬讜转 讜讘讞讬讘讜专讜 讘住驻专 讛讬"讚 讚诇诪砖谞讛 讗讞专讜谞讛 砖专讬 诇讙诪专讬 诇讟诪讗讜转 讞讜诇讬谉 讗祝 讘讬讚讬诐 讜诪砖谞转讬谞讜 诇诪砖谞讛 专讗砖讜谞讛 讗讬讬专讬 讗诇讗 讚诇驻讬 砖讬讟转讜 讬砖 诇讚拽讚拽 讚讛讗讬讻讗 诇讗讜拽诪讬 诪转谞讬' 讗祝 诇诪砖谞讛 讗讞专讜谞讛 讜讗驻讬诇讜 讛讻讬 讘诇讗 讚专讻讬 砖诇讜诐 讗住讜专 诪砖讜诐 讞砖砖讗 讚砖诪讗 转讗讻诇 讗砖转 讞讘专 讞讜诇讬谉 讟诪讗讬诐 讜诇驻讬 讝讛 诇讗 讛讜讬 诪拽砖讛 讛砖"住 诪讬讚讬 讜专诪讬谞讛讜 讗讬谉 讟讜讞谞讬谉 诇讗讜讻诇讬 驻讬专讜转 讘讟讜诪讗讛 讜诪讗讬 拽讜砖讬讗 讚诇诪讗 讘专讬讬转讗 讻诪砖谞讛 专讗砖讜谞讛 讜诪砖"讛 讗住讜专 诇住讬讬注 讗讘诇 讘诪转谞讬' 讗讬讬专讬 诇诪砖谞讛 讗讞专讜谞讛 讚诇讬讻讗 讞砖砖 住讬讜注 注讜讘专讬 注讘讬专讛 讗诇讗 讞砖砖讗 讚砖诪讗 转讗讻诇 讚诪讜讻讞 诇拽诪谉 讚诇讗 讙讝专讬谞谉 讻诪讜 砖讗驻专砖 讜讗"讻 讗驻砖专 讚讛讬讬谞讜 诪驻谞讬 讚专讻讬 砖诇讜诐 诪讬讛讜 诇诪讗讬 砖讗驻专砖 诇拽诪谉 讚讘诪砖谞转讬谞讜 诇讗 砖讬讬讱 讞砖砖讗 讚砖诪讗 转讗讻诇 讗"砖 讜讚讜"拽:


转讜住驻讜转 讘讚"讛 专讬砖讗 讟讜诪讗转 讞讜诇讬谉 讻讜' 讜讗"转 诪砖讜诐 讞诇讛 诇讬转住专讜 讻讜' 讻讚讗砖讻讞谉 讘注"讙 讻讜'. 讛讗 讚拽砖讬讗 诇讛讜 讗住讜讙讬讗 讚讛讻讗 诪诪转谞讬转讬谉 讚注"讙 讜诇讗 拽砖讬讗 诇讛讜 诪转谞讬' 讚注"讙 讙讜驻讗 专讬砖讗 讗住讬驻讗 讚拽转谞讬 住讬驻讗 谞讞转讜诐 砖讛讜讗 注讜砖讛 讘讟讜诪讗讛 诇讗 诇砖讬谉 讜诇讗 注讜专讻讬谉 诪砖诪注 讚讘专讬专讛 讜讟讞讬谞讛 砖专讬 谞专讗讛 讚驻砖讬讟讗 诇讛讜 讚讛讛讬讗 讚谞讞转讜诐 讗讬讬专讬 讘诇讗 讛讜讻砖专讜 讜诇驻"讝 讗祝 诇诪讗讬 讚诪住讬拽 讛转讜住驻讜转 讚诇专讘讗 讬转讬讬砖讘 讛讗讬 砖讬谞讜讬讬讗 讚诪讞诇拽 专"转 讘讬谉 住驻拽 诇讜讚讗讬 讞砖讜讚 讛讬讬谞讜 讗专讜诪讬讗 讚诪转谞讬转讬谉 讚讛讻讗 诪砖讗"讻 诪转谞讬' 讚注"讙 诇专讘讗 谞诪讬 讗讬讬专讬 讘驻讬专讜转 砖诇讗 讛讜讻砖专讜 讜诪砖"讛 拽转谞讬 诪转谞讬' 诇讗 诇砖讬谉 讗讘诇 讘专讬专讛 讜讟讞讬谞讛 砖专讬 讜诪讗讬 讚砖讬讬专 讘诪转谞讬转讬谉 驻讬专砖 讘讘专讬讬转讗 讚讝讬诪谞讬谉 讚讗住讜专 讗祝 讘专讬专讛 讜讟讞讬谞讛 讜讛讬讬谞讜 讘诇讜转转 砖讛讜讻砖专讜 讜讻谉 谞"诇 诇讛讚讬讗 诪诇砖讜谉 讛讬专讜砖诇诪讬 砖讛讘讬讗讜 讛转讜住驻讜转 讚讛讗 讚诪砖谞讬 讛转诐 讻讗谉 讘诇讜转转 讻讗谉 讘砖讗讬谞讜 诇讜转转 讗专讜诪讬讗 讚诪转谞讬转讬谉 讚讛转诐 讜讘专讬讬转讗 拽讗讬 讚讛转诐 诇讗 砖讬讬讱 诇讞诇拽 讘讬谉 住驻拽 讞砖讜讚 诇讜讚讗讬 讞砖讜讚 讻讚诪转专爪讬诐 讛转讜住驻讜转 讗诪转谞讬转讬谉 讚讛讻讗 讚讛转诐 讗讬讚讬 讜讗讬讚讬 谞讞转讜诐 讛注讜砖讛 驻讬专讜转讬讜 讘讟讜诪讗讛 拽转谞讬 讻谉 谞"诇 讗祝 讚诪诇砖讜谉 讛转讜住' 讘注"讙 诪砖诪注 拽爪转 讘注谞讬谉 讗讞专 讜讚讜"拽:





讬诐 砖诇 砖诇诪讛

诪转谞讬转讬谉 诪砖讗诇转 讗砖讛 诇讞讘专转讛 讛讞砖讜讚讛 注诇 讛砖讘讬注讬转 谞驻讛 讜讻讘专讛 讜专讞讬' 讜转谞讜专 讗讘诇 诇讗 转讘讜专 讜诇讗 转讟讞讜谉 讗爪诇讛 诪驻谞讬 砖讗住讜专 诇住讬讬注' 讘讬讚讬' 讬讚讬 注讜讘专讬 注讘讬专讛 讘砖注转 讛注讘讬专讛:


讗砖转 讞讘专 诪砖讗诇转 诇讗砖转 注"讛 谞驻讛 讜讻讘专讛 讜讘讜专专转 讜讟讜讞谞转 讜诪专拽讚转 注诪讛 讜讻转讘讜 讛转讜住' 讛讗 讚诇讗 转谞讬 转谞讜专 讜专讞讬讬诐 讘讗砖转 注"讛 诪砖讜诐 讚转谞讗 谞驻讛 讜讻讘专讛 讜讛"讛 转谞讜专 讜专讞讬讬诐 讚讬讙讬讚 注诇讬讜 专注讛讜 讗"谞 诪砖讜诐 讚转谞讜专 讗讬谉 讚专讱 诇讛砖讗讬诇讜 讚诪讟诪讗讛 讜讟注讜谉 砖讘讬专讛 讜讗讬讬讚讬 讚诇讗 转谞讬 转谞讜专 诇讗 转谞讬 专讞讬讬诐 讗讘诇 讘讞砖讜讚讛 注诇 讛砖讘讬注讬转 诇讗 诪讟诪讗讛 砖诇讗 讞砖讜讚讛 注诇 讛讟讜诪讗' 讜诪讬讛讜 拽砖讛 讚讘驻' 注"讻 转谞谉 讛讞砖讜讚 注诇 讝讛 讜注诇 讝讛 驻讬' 讗砖讘讬注讬' 讜讗诪注砖专讜转 讞砖讜讚 注诇 讛讟讛专讜' 讜砖诪讗 讚讛转诐 讘讟讜诪讗转 驻讬专讜' 讗讘诇 讗讟讜诪讗转 讛讙讜祝 诇讗 讞砖讬讚 注"讻 讜讚讜讞拽 讛讜讗 讙诐 专讟讜讘"诐 讻转讘 讘驻' 讬"讘 诪讛诇' 诪讟诪讗 诪砖讻讘 讜诪讜砖讘 讛诪驻拽讬讚 讻诇讬诐 讗爪诇 注"讛 讗讜 砖谞转谉 讻诇讬 诇讗讜诪谉 注"讛 讛专讬 讗诇讜 讟诪讗讬诐 讟讜诪讗转 诪转讬诐 诇讻谉 谞专讗讛 注讬拽专 讻驻讬' 专讘讬谞讜 砖诪砖讬谉 砖驻讬' 讘转谞讜专 讟诪讗 讗讬讬专讬 讚讗讬 讘转谞讜专 讟讛讜专 讗讬谉 诇讜 转拽谞讛 诇讟讛专 讚讞砖讜讚 注诇 砖讘讬注讬转 讞砖讜讚 讗讟讛专讜转:

